title: Deċiżjoni Nru 771/2006/KE tal-Parlament Ewropew u tal-Kunsill tas- 17 ta' Mejju 2006  li tistabbilixxi s-Sena Ewropea ta' Opportunitajiet Ugwali għal Kulħadd (2007) – Lejn Soċjetà Ġusta Test b'relevanza għaż-ŻEE.

text:
               31.5.2006

               MT

               Il-Ġurnal Uffiċjali ta’ l-Unjoni Ewropea

               1

         DEĊIŻJONI Nru 771/2006/KE TAL-PARLAMENT EWROPEW U TAL-KUNSILL
   tas-17 ta' Mejju 2006
   li tistabbilixxi s-Sena Ewropea ta' Opportunitajiet Ugwali għal Kulħadd (2007) – Lejn Soċjetà Ġusta
   (Test b'relevanza għaż-ŻEE)
   IL-PARLAMENT EWROPEW U L-KUNSILL TA' L-UNJONI EWROPEA,
   Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 13(2) tiegħu,
   Wara li kkunsidraw il-proposta mill-Kummissjoni,
   Wara li kkunsidraw l-Opinjoni tal-Kumitat Ekonomiku u Soċjali Ewropew (1),
   Wara li kkunsidraw l-Opinjoni tal-Kumitat tar-Reġjuni (2),
   Filwaqt li jaġixxu skond il-proċedura stabbilita fl-Artikolu 251 tat-Trattat (3),
   Billi:

               (1)

               In-non-diskriminazzjoni hija prinċipju fundamentali ta' l-Unjoni Ewropea. Dak il-prinċipju għandu jingħata kunsiderazzjoni fil-politika kollha ta' l-Unjoni Ewropea.

               (2)

               Fuq il-bażi ta' l-Artikolu 13 tat-Trattat, il-Kunsill adotta d-Direttiva 2000/43/KE tad-29 ta' Ġunju 2000 li timplementa l-prinċipju tat-trattament ugwali bejn persuni irrispettivament mill-oriġini ta' razza jew etnika (4), inter alia, fl-impjieg, fit-taħriġ vokazzjonali, fl-edukazzjoni, fir-rigward ta' prodotti u servizzi, u fil-protezzjoni soċjali, id-Direttiva 2000/78/KE tas-27 ta' Novembru 2000 li tistabbilixxi qafas ġenerali għall-ugwaljanza fit-trattament fl-impjieg u fix-xogħol (5), li tipprojbixxi d-diskriminazzjoni fuq bażi ta' reliġjon jew twemmin, diżabbiltà, età u orjentazzjoni sesswali u d-Direttiva 2004/113/KE tat-13 ta' Diċembru 2004 li timplementa l-prinċipju ta' trattament ugwali bejn nisa u irġiel fl-aċċess għal, u fil-provvista, ta' prodotti u servizzi (6).

               (3)

               L-Artikolu 2 tat-Trattat jipprovdi li l-promozzjoni ta' l-ugwaljanza bejn irġiel u nisa hija waħda mid-dmirijiet essenzjali tal-Komunità. Bl-istess mod, l-Artikolu 3(2) tat-Trattat jeħtieġ li l-Komunità tfittex li telimina l-inugwaljanzi u li tippromwovi l-ugwaljanza bejn irġiel u nisa fl-attivitajiet kollha tagħha.

               (4)

               L-Artikolu 21 tal-Karta tad-Drittijiet Fundamentali ta' l-Unjoni Ewropea jistabbilixxi l-projbizzjoni tad-diskriminazzjoni ibbażata fuq diversi motivi filwaqt li l-Artikolu 23 tagħha jistabbilixxi r-rekwiżit li l-ugwaljanza bejn irġiel u nisa tkun żgurata fl-oqsma kollha.

               (5)

               Il-leġiżlazzjoni Ewropea dwar it-trattament ugwali u n-non-diskriminazzjoni tkopri l-persuni kollha fl-Unjoni Ewropea.

               (6)

               L-Aġenda Soċjali 2005-2010, li tikkomplementa u tappoġġa l-Istrateġija ta' Lisbona, għandha rwol ewlieni sabiex tippromwovi d-dimensjoni soċjali tat-tkabbir ekonomiku. Waħda mill-prijoritajiet ta' l-Aġenda Soċjali 2005-2010 hija l-promozzjoni ta' opportunitajiet ugwali għal kulħadd bħala mezz li jwassal għal soċjetà li tkun soċjalment aktar inklusiva.

               (7)

               Is-sena 2007 hija l-għaxar anniversarju tas-Sena Ewropea Kontra r-Razziżmu, li għamlitha possibbli li jsir progress konsiderevoli lejn l-eliminazzjoni tad-diskriminazzjoni razzjali.

               (8)

               Il-leġiżlazzjoni Ewropea għolliet b'mod sinifikattiv il-livell ta' ugwaljanza u ta' protezzjoni garantita kontra l-inugwaljanzi u d-diskriminazzjoni madwar l-Unjoni Ewropea u wasslet għall-iżvilupp ta' approċċ lejn l-ugwaljanza u n-non-diskriminazzjoni aktar koerenti u bbażat fuq id-drittijiet. Minkejja dan, għad hemm nies fl-Unjoni Ewropea li jsofru minn diskriminazzjoni u trattament mhux ugwali fil-ħajja tagħhom ta' kuljum.

               (9)

               Is-Sena Ewropea ta' Opportunitajiet Ugwali għal Kulħadd (minn hawn ‘il quddiem imsemmija s-“Sena Ewropea”) għandha tagħti spinta ġdida fl-appoġġ ta' l-isforzi ta' l-Istati Membri fl-implementazzjoni tal-legiżlazzjoni Komunitarja dwar it-trattament ugwali u n-non-diskriminazzjoni.

               (10)

               Huwa essenzjali li l-azzjonijiet relatati ma' l-oriġini razzjali jew etnika, mar-reliġjon jew mat-twemmin, mad-diżabbiltà, ma' l-età, jew ma' l-orjentazzjoni sesswali jieħdu kont sħiħ tad-differenzi bejn is-sessi.

               (11)

               Il-proċess ta' konsultazzjoni organizzat mill-Kummissjoni permezz ta' Green Paper intitolata ‘L-ugwaljanza u n-non-diskriminazzjoni f'Unjoni Ewropea mkabbra', li kienet preżentata fit-28 ta' Mejju 2004, juri li fl-opinjoni tal-biċċa l-kbira tan-nies li ġew mitluba l-opinjoni tagħhom, l-Unjoni għandha żżid l-isforzi tagħha sabiex tiġġieled kontra d-diskriminazzjoni fuq bażi ta' sess, razza jew etniċità, reliġjon jew twemmin, diżabbiltà, età jew orjentament sesswali.

               (12)

               Fir-Riżoluzzjoni tiegħu tat-28 ta' April 2005 dwar is-sitwazzjoni tar-Roma fl-Unjoni Ewropea (7), il-Parlament Ewropew jiġbed l-attenzjoni għall-prevalenza ta' sentiment anti-żingaru u l-effett diskriminatorju li dan qiegħed ikollu fuq l-opportunitajiet ta' impjieg, edukazzjoni u servizzi soċjali għall-grupp ta' minoranza etnika l-iktar żvantaġġat fl-Unjoni Ewropea.

               (13)

               Elementi essenzjali fl-impatt pożittiv tal-kwadru leġiżlattiv Komunitarju kontra d-diskriminazzjoni huma l-firxa ta' appoġġ popolari wiesa' u l-eżistenza ta' rieda politika ġenwina sabiex issir bidla. F'dak il-kuntest, l-imsieħba soċjali, l-awtoritajiet lokali u reġjonali, u l-NGOs għandhom rwol vitali. Is-Sena Ewropea għandha twassal sabiex titqajjem kuxjenza u jinħoloq momentum. Hija għandha tgħin sabiex tiġi ffokata l-attenzjoni politika fl-Istati Membri kollha u tagħti spinta lil kull min huwa konċernat sabiex titmexxa ‘l quddiem l-istrateġija tal-qafas il-ġdid ta' l-Unjoni Ewropea dwar in-non-diskriminazzjoni u l-opportunitajiet ugwali, anke wara l-2007.

               (14)

               Is-Sena Ewropea wkoll sejra tindirizza kwistjonijiet ta' diskriminazzjoni multipla, jiġifieri diskriminazzjoni fuq żewġ motivi jew aktar minn fost dawk elenkati fl-Artikolu 13 tat-Trattat. Hija wkoll sejra sservi fil-promozzjoni ta' trattament bilanċjat tal-motivi kollha elenkati hemmhekk.

               (15)

               Il-livelli diversi ta' progress li sar fuq livell nazzjonali jirrikjedu li tittieħed azzjoni urġenti fil-livell nazzjonali u fil-livell Ewropew fil-qasam ta' l-ugwaljanza u n-non-diskriminazzjoni; skond il-prinċipju tas-sussidjarjetà, il-parti l-kbira ta' l-azzjonijiet tas-Sena Ewropea għandha tkun deċentralizzata fil-livell nazzjonali.

               (16)

               Il-parteċipazzjoni fis-Sena Ewropea għandha tkun miftuħa għall-Istati Membri, għall-pajjiżi li sejrin jaderixxu ma' l-Unjoni Ewropea u għal dawk il-pajjiżi kandidati li qegħdin jibbenefikaw mill-istrateġija ta' qabel l-adeżjoni, għall-Istati ta' l-EFTA/ŻEE skond il-kondizzjonijiet stabbiliti fil-Ftehim dwar iż-Żona Ekonomika Ewropea, għall-pajjiżi tal-Balkani tal-Punent, skond il-kondizzjonijiet stipulati fil-ftehim rispettivi tagħhom, u għall-pajjiżi koperti mill-Politika Ewropea tal-Viċinat, skond id-dispożizzjonijiet tad-Dokument ta' Strateġija ta' Mejju 2004 u l-Pjanijiet ta' Azzjoni tal-Pajjiżi.

               (17)

               Hemm bżonn ta' konsistenza u ta' komplementarjetà ma' azzjonijiet oħra tal-Komunità, b'mod partikolari ma' azzjonijiet li jikkumbattu d-diskriminazzjoni u l-esklużjoni soċjali, u li jippromwovu d-drittijiet fundamentali, l-edukazzjoni u t-taħriġ, il-kultura u d-djalogu interkulturali, iż-żgħażagħ, iċ-ċittadinanza, l-immigrazzjoni u l-asil, u l-ugwaljanza bejn is-sessi.

               (18)

               Din id-Deċiżjoni tistabbilixxi, għal tul il-programm kollu, qafas finanzjarju li għandu jkun il-punt ewlieni ta' referenza, fis-sens tal-punt 33 tal-Ftehim Interistituzzjonali tas-6 ta' Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina fir-rigward tal-baġit u t-titjib fil-proċedura tal-baġit (8), għall-awtorità tal-baġit tul il-proċedura annwali tal-baġit.

               (19)

               Il-miżuri neċessarji għall-implementazzjoni ta' din id-Deċiżjoni għandhom jiġu adottati skond id-Deċiżjoni tal-Kunsill 1999/468/KE tat-28 ta' Ġunju 1999 li tipprovdi l-proċeduri għall-eżerċizzju tas-setgħat ta' implementazzjoni konferiti lill-Kummissjoni (9).

               (20)

               Peress li l-għanijiet ta' din id-Deċiżjoni ma jistgħux jintlaħqu b'mod sodisfaċenti mill-Istati Membri minħabba l-bżonn, inter alia, ta' sħubijiet multilaterali, ta' skambju transnazzjonali ta' informazzjoni u tad-disseminazzjoni mal-Komunità kollha ta' prattika tajba, u jistgħu għalhekk, minħabba l-iskala tad-daqs ta' l-azzjoni, jintlaħqu aħjar fil-livell Komunitarju, il-Komunità tista' tadotta miżuri skond il-prinċipju tas-sussidjarjetà, kif stabbilit fl-Artikolu 5 tat-Trattat. Skond il-prinċipju ta' proporzjonalità, kif stabbilit f'dak l-Artikolu, din id-Deċiżjoni ma tmurx lil hinn minn dak li huwa neċessarju sabiex jintlaħqu dawk l-għanijiet.

         IDDEĊIDEW KIF ĠEJ:
   Artikolu 1
   Is-Sena Ewropea
   Is-sena 2007 għandha tiġi dedikata bħala s-“Sena Ewropea ta' Opportunitajiet Ugwali għal Kulħadd”.
   Artikolu 2
   Għanijiet
   L-għanijiet tas-Sena Ewropea sejrin ikunu kif ġej:

               (a)

               Drittijiet – Titqajjem kuxjenza dwar id-dritt għall-ugwaljanza u għan-non-diskriminazzjoni u dwar il-problema tad-diskriminazzjoni multipla – Is-Sena Ewropea sejra tenfasizza l-messaġġ li l-bnedmin kollha huma intitolati għal trattament ugwali, irrispettivament mis-sess, mill-oriġini razzjali jew etnika, mir-reliġjon jew twemmin, mid-diżabbiltà, mill-età u mill-orjentament sesswali tagħhom. Is-Sena Ewropea sejra tagħmel lil dawk il-gruppi li huma fil-periklu li jiġu diskriminati iktar konxji tad-drittijiet tagħhom u tal-leġiżlazzjoni Ewropea eżistenti fil-qasam tan-non-diskriminazzjoni.

               (b)

               Rappreżentanza – Jitqajjem dibattitu dwar il-mezzi sabiex tiżdied il-parteċipazzjoni fis-soċjetà ta' gruppi li huma vittmi ta' diskriminazzjoni kif ukoll il-parteċipazzjoni bilanċjata ta' rġiel u nisa – is-Sena Ewropea sejra tinkoraġġixxi riflessjoni u diskussjoni dwar il-bżonn li tiġi promossa l-parteċipazzjoni akbar tagħhom fis-soċjetà, u s-sehem tagħhom f'azzjonijiet imfasslin sabiex jikkumbattu d-diskriminazzjoni, fis-setturi kollha u fil-livelli kollha.

               (ċ)

               Rikonoxximent – Jiġu ffaċilitati u ċċelebrati d-diversità u l-ugwaljanza – Is-Sena Ewropea sejra tenfasizza l-kontribut pożittiv li l-persuni jistgħu jagħtu lis-soċjetà kollha, irrispettivament mis-sess, mill-oriġini razzjali jew etnika, mir-reliġjon jew twemmin, mid-diżabbiltà, mill-età jew mill-orjentament sesswali tagħhom, speċjalment billi jiġu aċċentwati l-benefiċċji tad-diversità.

               (d)

               Rispett – Il-promozzjoni ta' soċjetà aktar koeżiva – Is-Sena Ewropea sejra tqajjem kuxjenza dwar l-importanza li jiġu eliminati l-isterjotipi, il-preġudizzju u l-vjolenza, l-importanza tal-promozzjoni ta' relazzjonijiet tajbin bejn kulħadd fis-soċjetà, u, partikolarment fost iż-żgħażagħ, u tal-promozzjoni u t-tixrid tal-valuri bażiċi fil-ġlieda kontra d-diskriminazzjoni.

         Artikolu 3
   Il-kontenut ta' l-azzjonijiet
   1.   L-azzjonijiet imfassla sabiex jintlaħqu l-għanijiet stipulati fl-Artikolu 2 jistgħu jinvolvu, b'mod partikolari, l-iżvilupp jew l-għoti ta' appoġġ għal:

               (a)

               laqgħat u attivitajiet;

               (b)

               kampanji informattivi, promozzjonali u edukattivi;

               (ċ)

               stħarriġ u studji fuq skala Komunitarja jew nazzjonali.

         2.   Id-dettalji ta' l-azzjonijiet msemmija fil-paragrafu 1 huma esposti fl-Anness.
   Artikolu 4
   Integrazzjoni bejn is-sessi
   Is-Sena Ewropea għandha tieħu kont tal-modi differenti kif in-nisa u l-irġiel jiġu diskriminati abbażi ta' oriġini razzjali jew etnika, ta' reliġjon jew twemmin, ta' diżabbiltà, ta' età jew ta' orjentament sesswali.
   Artikolu 5
   Koperazzjoni u implementazzjoni fil-livell Komunitarju
   Il-Kummissjoni għandha tiżgura li l-azzjonijiet Komunitarji koperti minn din id-Deċiżjoni jiġu implementati konformement ma' l-Anness, partikolarment billi tiżgura li kull forma ta' diskriminazzjoni msemmija fl-Artikolu 13 tat-Trattat u fl-Artikolu 2 ta' din id-Deċiżjoni tkun indirizzata u trattata b'mod ġust.
   B'mod partikolari, il-Kummissjoni għandha tagħmel l-arranġamenti neċessarji sabiex tiżgura l-konsistenza u l-komplementarjetà ta' l-azzjoni u ta' l-inizjattivi Komunitarji msemmija fl-Artikolu 10 sabiex tgħin fil-kisba ta' l-għanijiet esposti fl-Artikolu 2.
   Il-Kummissjoni għandha tagħmel skambju regolari ta' veduti mal-partijiet interessati, ma' l-NGOs li jirrappreżentaw il-gruppi li jkunu l-vittmi ta' diskriminazzjoni u mas-soċjetà ċivili, b'mod partikolari fil-livell Ewropew dwar it-tfassil, l-implementazzjoni, is-segwitu u l-valutazzjoni tas-Sena Ewropea. Għalhekk, il-Kummissjoni għandha tipprovdi l-informazzjoni relevanti lil tali partijiet interessati. Il-Kummissjoni għandha tinforma lill-Kumitat imwaqqaf taħt l-Artikolu 7(1) dwar il-veduti tagħhom.
   Artikolu 6
   Koperazzjoni u implementazzjoni fuq livell nazzjonali
   1.   Kull Stat Membru għandu jistabbilixxi jew jaħtar korp implementattiv nazzjonali sabiex jorganizza l-parteċipazzjoni tiegħu fis-Sena Ewropea. Sas-17 ta' Ġunju 2006 kull Stat Membru għandu jinforma lill-Kummissjoni dwar l-għażla tiegħu. Dak il-korp implementattiv nazzjonali għandu jkun responsabbli mid-definizzjoni ta' l-istrateġija u tal-prijoritajiet nazzjonali għas-Sena Ewropea u mill-għażla ta' l-azzjonijiet individwali li jiġu proposti għall-finanzjament Komunitarju. L-istrateġija u l-prijoritajiet nazzjonali għas-Sena Ewropea għandhom ikunu stipulati skond l-għanijiet elenkati fl-Artikolu 2 u għandhom ikunu maħsuba sabiex jiżguraw trattament bilanċjat tal-motivi kollha ta' diskriminazzjoni imsemmija fl-Artikolu 2.
   Il-proċedura sabiex jingħata finanzjament Komunitarju għall-azzjonijiet fil-livell nazzjonali hija stipulata fil-Parti II ta' l-Anness.
   2.   Għall-finijiet tal-qadi ta' dmirijietu, il-korp implementattiv nazzjonali għandu jikkonsulta regolarment u jikkopera mill-qrib mas-soċjetà ċivili, anke ma' l-organizzazzjonijiet li jiddefendu jew jirrappreżentaw l-interessi ta' dawk li potenzjalment ikunu esposti għal diskriminazzjoni u għal trattament mhux ugwali u ma' partijiet interessati oħra relevanti.
   Artikolu 7
   Kumitat
   1.   Il-Kummissjoni għandha tkun assistita minn Kumitat, minn hawn ‘il quddiem imsejjaħ il-“Kumitat”.
   2.   Fejn issir referenza għal dan il-paragrafu, għandhom japplikaw l-Artikoli 3 u 7 tad-Deċiżjoni 1999/468/KE, b'kont meħud tad-dispożizzjonijiet ta' l-Artikolu 8 tagħha.
   3.   Il-Kumitat għandu jadotta r-regoli tiegħu ta' proċedura.
   4.   Ir-Rappreżentant ta' l-Istat Membru fil-Kumitat għandu jkun maħtur, preferibbilment, mill-korp implementattiv nazzjonali msemmi fl-Artikolu 6(1).
   Artikolu 8
   Arranġamenti finanzjarji
   1.   Miżuri li japplikaw fuq skala Komunitarja, kif jinsab fil-Parti I ta' l-Anness, jistgħu jiġu sussidjati sa 80 % jew jagħtu lok għal kuntratti ta' akkwist finanzjati mill-baġit ġenerali ta' l-Unjoni Ewropea.
   2.   Miżuri lokali, reġjonali jew nazzjonali, kif jinsab fil-punt 6, Parti II ta' l-Anness, jistgħu jiġu kofinanzjati mill-baġit ġenerali ta' l-Unjoni Ewropea sa massimu ta' 50 % tat-total ta' l-ispejjeż konsolidati ta' l-azzjonijiet li jiġu implementati fil-livelli lokali, reġjonali jew nazzjonali, u skond il-proċedura disposta fil-Parti II ta' l-Anness.
   Artikolu 9
   Proċedura ta' applikazzjoni u għażla
   1.   Id-Deċiżjonijiet dwar il-finanzjament ta' miżuri taħt l-Artikolu 8(1) għandhom jiġu adottati mill-Kummissjoni skond il-proċedura msemmija fl-Artikolu 7(2).
   2.   It-talbiet għall-assistenza finanzjarja għal miżuri taħt l-Artiklu 8(2) għandhom jiġu preżentati lill-Kummissjoni mill-korpi implementattivi nazzjonali skond il-proċedura esposta fil-Parti II ta' l-Anness.
   Artikolu 10
   Konsistenza u komplementarjetà
   Il-Kummissjoni flimkien ma' l-Istati Membri għandha tiżgura li l-miżuri previsti f'din id-Deċiżjoni ikunu konsistenti ma' azzjonijiet u inizjattivi nazzjonali, reġjonali u Komunitarji oħra.
   Huma għandhom jiżguraw li s-Sena Ewropea tikkomplementa bis-sħiħ inizjattivi u riżorsi Komunitarji, nazzjonali u reġjonali eżistenti oħra, fejn dawn jistgħu jgħinu sabiex jintlaħqu l-għanijiet tas-Sena Ewropea.
   Artikolu 11
   Il-parteċipazzjoni ta' Stati li Mhumiex Membri
   Il-parteċipazzjoni fis-Sena Ewropea għandha tkun miftuħa għal:

               (a)

               pajjiżi li magħhom l-Unjoni Ewropea ffirmat Trattat ta' Adeżjoni;

               (b)

               pajjiżi kandidati li jibbenefikaw minn strateġija ta' qabel l-adeżjoni, skond il-prinċipji ġenerali u t-termini u l-kondizzjonijiet ġenerali għall-parteċipazzjoni ta' dawk il-pajjiżi fi programmi Komunitarji stipulati, rispettivament, mill-ftehim kwadru u mid-Deċiżjonijiet tal-Kunsilli ta' Assoċjazzjoni;

               (ċ)

               Stati ta' l-EFTA li huma parti mill-Ftehim dwar iż-ŻEE skond id-dispożizzjonijiet ta' dak il-Ftehim;

               (d)

               il-pajjiżi tal-Balkani tal-Punent skond l-arranġamenti li għad iridu jiġu stabbiliti ma' dawk il-pajjiżi taħt il-ftehim kwadru dwar il-prinċipji ġenerali għall-parteċipazzjoni tagħhom fil-programmi Komunitarji;

               (e)

               pajjiżi msieħba fil-Politika Ewropea tal-Viċinat (European Neighbourhood Policy – ENP) skond il-prinċipji ġenerali u t-termini u l-kondizzjonijiet ġenerali għall-parteċipazzjoni ta' dawn il-pajjiżi fi programmi Komunitarji stipulati fil-Karta ta' l-Istrateġija ta' Mejju 2004 u l-Pjanijiet ta' Azzjoni tal-Pajjiżi. Kwalunkwe appoġġ finanzjarju mill-Komunità għall-azzjonijiet tal-pajjiżi msieħba ta' l-ENP f'dan il-kuntest sejjer jiġi kopert mill-Istrument tal-Politika Ewropea tal-Viċinat, skond il-prijoritajiet u l-proċeduri stabbiliti fil-koperazzjoni ġenerali ma' dawk il-pajjiżi.

         Artikolu 12
   Baġit
   Il-qafas finanzjarju għall-implementazzjoni ta' l-azzjonijiet imsemmija f'din id-Deċiżjoni għall-perjodu mill-1 ta' Jannar 2006 sal-31 ta' Diċembru 2007 għandu jkun ta' EUR 15 000 000, li minnhom EUR 6 000 000 għandhom ikunu għall-perjodu sal-31 ta' Diċembru 2006. Għall-perjodu wara l-31 ta' Diċembru 2006, l-ammont huwa indikattiv u għandu jitqies bħala konfermat jekk ikun konsistenti għal din il-fażi mal-qafas finanzjarju pluriennali fis-seħħ għall-perjodu li jibda mill-1 ta' Jannar 2007.
   Artikolu 13
   Koperazzjoni internazzjonali
   Fil-qafas tas-Sena Ewropea, il-Kummissjoni tista' tikkopera ma' l-organizzazzjonijiet internazzjonali relevanti, b'mod partikolari mal-Kunsill ta' l-Ewropa u man-Nazzjonijiet Uniti.
   Artikolu 14
   Monitoraġġ u valutazzjoni
   Sa mhux aktar tard mill-31 ta' Diċembru 2008, il-Kummissjoni għandha tippreżenta rapport lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar l-implementazzjoni, ir-riżultati u l-valutazzjoni komplessiva ta' l-azzjonijiet previsti f'din id-Deċiżjoni.
   Artikolu 15
   Dħul fis-seħħ
   Din id-Deċiżjoni għandha tidħol fis-seħħ fl-għoxrin jum wara l-pubblikazzjoni tagħha fil-Ġurnal Uffiċjali ta' l-Unjoni Ewropea.

      Magħmula fi Strasburgu, is-17 ta' Mejju 2006.

            Għall-Parlament Ewropew

            Il-President

         J. BORRELL FONTELLES

            Għall-Kunsill

            Il-President

         H. WINKLER

      (1)  ĠU C 65, 17. 3.2006, p. 70.

      (2)  Opinjoni tas-16 ta' Novembru 2005 (għadha mhijiex pubblikata fil-Ġurnal Uffiċjali).

      (3)  Opinjoni tal-Parlament Ewropew tat-13 ta' Diċembru 2005 (għadha mhijiex pubblikata fil-Ġurnal Uffiċjali) u Deċiżjoni tal-Kunsill tat-28 ta' April 2006.

      (4)  ĠU L 180, 19.7.2000, p. 22.

      (5)  ĠU L 303, 2.12.2000, p. 16.

      (6)  ĠU L 373, 21.12.2004, p. 37.

      (7)  ĠU C 45 E, 23.2.2006, p. 129.

      (8)  ĠU C 172, 18.6.1999, p. 1. Ftehim Interistituzzjonali kif emendat bid-Deċiżjoni 2003/429/KE tal-Parlament Ewropew u tal-Kunsill tad-19 ta' Mejju 2003 dwar l-aġġustament tal-perspettiva finanzjarja għat-tkabbir (ĠU L 147, 14.6.2003, p. 25).

      (9)  ĠU L 184, 17.7.1999, p. 23.

      ANNESS
      Dettalji ta' l-azzjonijiet imsemmija fl-Artikolu 3
      (I)   Azzjoni Mifruxa Mal-komunità Kollha

                  1.

                  Laqgħat u attivitajiet

                              (a)

                              Organizzazzjoni ta' laqgħat fil-livell Komunitarju;

                              (b)

                              Organizzazzjoni ta' attivitajiet sabiex titqajjem kuxjenza dwar l-għanijiet tas-Sena Ewropea, inklużi l-konferenzi sabiex tinfetaħ u tingħalaq is-Sena Ewropea, permezz ta' appoġġ mogħti lill-Istati Membri li jkollhom il-Presidenza tal-Kunsill f'dawk iż-żmenijiet u l-organizzazzjoni ta' l-ewwel “Summit dwar l-Ugwaljanza” annwali.

                  2.

                  Kampanji ta' informazzjoni u promozzjoni li jinvolvu:

                              (a)

                              Il-formulazzjoni ta' logo aċċessibbli u disponibbli f'diversi formats u slogans għas-Sena Ewropea, għall-użu b'konnessjoni ma' kwalunkwe azzjoni marbuta mas-Sena Ewropea;

                              (b)

                              Kampanja ta' informazzjoni mal-Komunità kollha;

                              (ċ)

                              Miżuri adegwati sabiex ikunu enfasizzati r-riżultati u jkunu aktar viżibbli l-azzjonijiet u l-inizjattivi Komunitarji li jikkontribwixxu għall-kisba ta' l-għanijiet tas-Sena Ewropea;

                              (d)

                              L-organizzazzjoni ta' kompetizzjonijiet Ewropej li jiġbdu l-attenzjoni fuq ir-riżultati miksuba u l-esperjenzi fit-temi tas-Sena Ewropea.

                  3.

                  Azzjonijiet oħra
                  Stħarriġ u studji fuq skala -Komunitarja, inklużi serje ta' domandi maħsuba sabiex issir valutazzjoni ta' l-impatt tas-Sena Ewropea, li jiġu inklużi f'stħarriġ tal-Eurobarometer, u f'rapport ta' valutazzjoni dwar l-effikaċja u l-impatt tas-Sena Ewropea.

                  4.

                  Il-finanzjament jista' jieħu l-forma ta':

                              —

                              l-akkwist dirett ta' prodotti u servizzi, b'mod partikolari fil-qasam tal-komunikazzjoni, permezz ta' ħruġ ta' tenders miftuħa u/jew ristretti;

                              —

                              l-akkwist dirett ta' servizzi ta' konsulenza, permezz ta' ħruġ ta' tenders miftuħa u/jew ristretti;

                              —

                              sussidji mgħotija sabiex tiġi koperta l-ispiża ta' avvenimenti speċjali f'livell Ewropew li jservu sabiex tiġi enfasizzata u titqajjem kuxjenza dwar is-Sena Ewropea; dan il-finanzjament ma ghandux jaqbeż it-80 % ta' l-ispiża totali li jagħmel ir-riċevitur.

                        Il-Kummissjoni tista' tagħmel użu minn assistenza teknika u/jew amministrattiva għall-benefiċċju reċiproku tal-Kummissjoni u ta' l-Istati Membri, per eżempju billi tiffinanzja esperti minn barra dwar suġġett speċifiku.

            (II)   Azzjonijiet F'livell Nazzjonali

                  1.

                  Azzjonijiet fil-livell lokali, reġjonali jew nazzjonali jistgħu jikkwalifikaw għal finanzjament mill-baġit ta' l-Unjoni Ewropea sa massimu ta' 50 % ta' l-ispejjeż totali għal kull Stat Membru.

                  2.

                  Wara l-adozzjoni ta' din id-Deċizjoni, l-Kummissjoni tagħmel sejħa għal proposti ristretta għall-korpi implementattivi nazzjonali.

                  3.

                  Kull korp implementattiv nazzjonali jippreżenta applikazzjoni waħda għal finanzjament Komunitarju wara s-sejħa għal proposti. Dik l-applikazzjoni għal għotja tiddeskrivi l-istrateġija nazzjonali u l-prijoritajiet għas-Sena Ewropea, l-azzjonijiet proposti għall-finanzjament fl-Istat Membru relevanti, u l-organizzazzjonijiet li jkunu responsabbli mill-implementazzjoni ta' kull waħda mill-azzjonijiet individwali. L-applikazzjoni għal għotja tkun akkumpanjata minn baġit dettaljat li jistabbilixxi l-ispejjeż totali ta' l-azzjonijiet proposti u l-ammont u s-sorsi ta' kofinanzjament. L-ispejjeż eliġibbli jistgħu jinkludu provvediment għal kull spiża amministrattiva u ta' persunal magħmula mill-korp implementattiv nazzjonali.

                  4.

                  L-istrateġija u l-prijoritajiet nazzjonali tas-Sena Ewropea jiġu stabbiliti skond l-għanijiet ġenerali esposti fl-Artiklu 2 u jkunu maħsuba sabiex jiżguraw trattament bilanċjat tal-motivi kollha ta' diskriminazzjoni msemmija f'dak l-Artiklu.

                  5.

                  Il-Kummissjoni tivvaluta u jekk ikun meħtieġ tesiġi l-modifika ta' l-applikazzjonijiet għall-finanzjament Komunitarju preżentati mill-korpi implementattivi nazzjonali li jkunu responsabbli mill-koordinazzjoni u l-implementazzjoni ta' azzjonijiet nazzjonali diversi.

                  6.

                  L-azzjonijiet fil-livell lokali, reġjonali jew nazzjonali jistgħu jinkludu:

                              (a)

                              Laqgħat u attivitajiet konnessi ma' l-għanijiet tas-Sena Ewropea, inkluża attività li tniedi s-Sena Ewropea;

                              (b)

                              Kampanji informattivi u edukattivi u miżuri ta' disseminazzjoni fil-livell nazzjonali sabiex jinxterdu l-prinċipji u l-valuri bażilari ċelebrati mis-Sena Ewropea, inkluża l-organizzazzjoni ta' l-għoti ta' premjijiet u ta' kompetizzjonijiet;

                              (ċ)

                              Stħarriġ u studji oħra barra dawk diġà msemmija fil-punt 3 tal-Parti I.

            (III)   Azzjoni Li Għaliha Mhijiex Disponibbli Għajnuna Finanzjarja Mill-baġit Ġenerali Ta' L-unjoni Ewropea
      Il-Komunità sejra toffri l-appoġġ morali tagħha, inkluża awtorizzazzjoni bil-miktub sabiex jintuża l-logo u materjal ieħor assoċjat mas-Sena Ewropea, għall-inizjattivi li jittieħdu minn organizzazzjonijiet pubbliċi jew privati, fejn dawk l-organizzazzjonijiet jistgħu juru lill-Kummissjoni b'mod sodisfaċenti li l-inizjattivi involuti jseħħu jew sejrin iseħħu waqt is-Sena Ewropea u li x'aktarx jikkontribwixxu b'mod sinifikattiv sabiex jintlaħaq wieħed jew aktar mill-għanijiet tas-Sena Ewropea.


title: Id-Deċiżjoni tal-Kunsill tat-8 ta' Ottubru 1990 dwar l-ilħuq ta' Ftehim għall-koperazzjoni kummerċjali u ekonomika bejn il-Komunità Ekonomika Ewropea u r-Repubblika ta' l-Arġentina

text:
11/Vol. 17          MT                              Il-Ġurnal Uffiċjali ta’ l-Unjoni Ewropea                                                     165

31990D0530

L 295/66                                  IL-ĠURNAL UFFIĊJALI TAL-KOMUNITAJIET EWROPEJ                                                  26.10.1990

                                                ID-DEĊIŻJONI TAL-KUNSILL
                                                    tat-8 ta’ Ottubru 1990
             dwar l-ilħuq ta’ Ftehim għall-koperazzjoni kummerċjali u ekonomika bejn il-Komunità Ekonomika
                                            Ewropea u r-Repubblika ta’ l-Arġentina

                                                                  (90/530/KEE)

IL-KUNSILL TAL-KOMUNITAJIET EWROPEJ,                                       It-test ta’ dan il-Ftehim huwa anness ma’ din id-Deċiżjoni.
Wara li kkunsidra t-Trattat li jistabbilixxi l-Komunità Ekonomika
Ewropea, u partikolarment l-Artikoli 113 u 235 tiegħu,
                                                                                Artikolu 2
Wara li kkunsidra l-proposta mill-Kummissjoni (1),
                                                                           Il-President tal-Kunsill, f’isem il-Komunità, għandu jagħti
Wara li kkunsidra l-opinjoni tal-Parlament Ewropew (2),                    n-notifika prevista fl-Artikolu 11 tal-Ftehim (3).
Billi, għall-kisba ta’ l-għanijiet tiegħu fil-qasam tar-relazzjonijiet
ekonomiċi esterni, il-Komunità għandha tapprova l-Ftehim tal-
Qafas għall-koperazzjoni fil-kummerċ u ekonomika fir-                                                     Artikolu 3
Repubblika ta’ l-Arġentina;
                                                                           Il-Kummissjoni, assistita mir-rappreżentanti ta’ l-Istati Membri,
Billi ċerti forom ta’ koperazzjoni proposti taħt il-Ftehim jeċċedu         għandhom jirrappreżentaw lill-Komunità fil-Kumitat konġunt
l-poteri ta’ azzjoni previsti fl-oqsma tal-politika kummerċjali            assisti mir-rappreżentanti ta’ l-Istati Membri, stabbilit fl-Artikolu 7
komuni,                                                                    ta’ dan il-Ftehim.

IDDEĊIEDA DAN LI ĠEJ:
                                                                           Magħmul fil-Lussemburgu, 8 ta’ Ottubru 1990.

                             Artikolu 1                                                                          F’isem il-Kunsill
Il-Ftehim tal-Qafas għall-koperazzjoni fil-kummerċ u ekonomika                                                     Il-President
bejn il-Komunità Ekonomika Ewropea u r-Repubblika ta’
l-Arġentina qiegħda tiġi hawnhekk approvata f’isem il-Komunità.                                                      E. RUBBI

(1) ĠU C 87, tal-5.4.1990, pġ. 7                                           (3) Id-data tad-dħul fis-seħħ tal-Ftehim għandu jiġi pubblikat fil-Ġurnal
(2) ĠU C 231, tas-17.9.1990.                                                   Uffiċjali tal-Komunitajiet Ewropej mis-Segretarjat Ġenerali tal-Kunsill


title: Deċiżjoni (UE) 2015/433 tal-Bank Ċentrali Ewropew tas- 17 ta' Diċembru 2014 dwar l-istabbiliment ta' Kumitat għall-Etika u r-Regoli tal-Proċedura tiegħu (BĊE/2014/59)

text:
               14.3.2015

               MT

               Il-Ġurnal Uffiċjali tal-Unjoni Ewropea

               L 70/58

         DEĊIŻJONI (UE) 2015/433 TAL-BANK ĊENTRALI EWROPEW
   tas-17 ta' Diċembru 2014
   dwar l-istabbiliment ta' Kumitat għall-Etika u r-Regoli tal-Proċedura tiegħu (BĊE/2014/59)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra d-Deċiżjoni BĊE/2004/2 tad-19 ta' Frar 2004 li tadotta r-Regoli tal-Proċedura tal-Bank Ċentrali Ewropew (1), u b'mod partikoli l-Artikolu 9a tagħha,
   Billi:

               (1)

               Permezz tal-istabbiliment ta' Kumitat għall-Etika tal-Bank Ċentrali Ewropew (iktar 'il quddiem il-“Kumitat għall-Etika”), il-Kunsill Governattiv jimmira li jsaħħaħ ir-regoli dwar l-etika fis-seħħ u jkompli jsaħħaħ il-governanza korporattiva tal-Bank Ċentrali Ewropew (BĊE), tas-Sistema Ewropea tal-Banek Ċentrali (SEBĊ), tal-Eurosistema u tal-Mekkaniżmu Superviżorju Uniku (MSU).

               (2)

               Il-kuxjenza pubblika dwar kwistjonijiet ta' governanza korporattiva u regoli dwar l-etika żdiedet matul dawn l-aħħar snin. Wara l-istabbiliment tal-MSU, il-kwistjonijiet ta' governanza saru ta' sinifikanza akbar għall-BĊE. Il-livell ogħla ta' kuxjenza pubblika u skrutinju jeħtieġ li l-BĊE jkollu fis-seħħ, u jimxi b'mod strett ma', regoli dwar l-etika mill-aktar avvanzati sabiex jissalvagwardja l-integrità tal-BĊE u jevita riskji għar-reputazzjoni tiegħu.

               (3)

               Ir-regoli dwar l-etika għall-membri tal-korpi involuti fil-proċessi ta' teħid ta' deċiżjonijiet tal-BĊE (iktar 'il quddiem id-“destinatarji”) għandhom ikunu bbażati fuq l-istess prinċipji li japplikaw għal membri tal-persunal tal-BĊE u għandhom ikunu proporzjonati mar-responsabbiltajiet rispettivi tad-destinatarji. Għalhekk, id-diversi regoli li jikkostitwixxu l-qafas ta' etika tal-BĊE, jiġifieri l-Kodiċi ta' Kondotta għal-membri tal-Kunsill Governattiv (2), il-Kriterji Supplimentari tal-Kodiċi tal-Etika għall-membri tal-Bord Eżekuttiv (3), il-Kodiċi tal-Kondotta għall-membri tal-Bord Superviżorju u r-Regoli għall-Persunal tal-BĊE, għandhom jiġu interpretati b'mod koerenti.

               (4)

               Jeħtieġ li r-regoli dwar l-etika jkunu appoġġati minn mekkaniżmi u proċeduri ta' monitoraġġ u rapportar li jaħdmu sew, sabiex tinkiseb implimentazzjoni adegwata u konsistenti fejn il-Kumitat għall-Etika jkollu rwol ewlieni.

               (5)

               Sabiex tiġi żgurata interoperazzjoni effettiva bejn dawk l-aspetti tar-regoli dwar l-etika li prinċipalment huma relatati mal-implimentazzjoni operazzjonali u dawk li huma relatati prinċipalment ma' kwistjonijiet istituzzjonali u relatati mal-qafas, ta' mill-inqas wieħed mill-membri tal-Kumitat ta' Verifika tal-BĊE (iktar 'il quddiem “il-Kumitat ta' Verifika”) għandu jkun ukoll membru tal-Kumitat għall-Etika.

               (6)

               Il-Kumitat għall-Etika għandu jinkludi membru estern tal-Kumitat ta' Verifika. Il-membri esterni tal-Kumitat ta' Verifika jintgħażlu minn fost uffiċjali ta' grad għoli b'esperjenza fis-settur tal-banek ċentrali.

         ADOTTA DIN ID-DEĊIŻJONI:
   Artikolu 1
   Stabbiliment u kompożizzjoni
   1.   Bil-preżenti qiegħed jiġi stabbilit Kumitat għall-Etika.
   2.   Il-Kumitat għall-Etika għandu jkun kompost minn tliet membri esterni, li ta' mill-inqas wieħed minnhom għandu jkun membru estern tal-Kumitat ta' Verifika.
   3.   Il-membri tal-Kumitat għall-Etika għandhom ikunu individwi ta' reputazzjoni eċċellenti mill-Istati Membri, li l-indipendenza tagħhom tkun lil hinn minn ebda dubju u li jkunu jifhmu sew il-governanza tal-BĊE, tas-SEBĊ, tal-Eurosistema u tal-MSU. Huma m'għandhomx ikunu membri attwali ta' korpi involuti fil-proċess tat-teħid tad-deċiżjonijiet tal-BĊE, tal-banek ċentrali nazzjonali jew tal-awtoritajiet kompetenti nazzjonali kif iddefinit fir-Regolament tal-Kunsill (UE) Nru 1024/2013 (4).
   Artikolu 2
   Ħatra tal-membri
   1.   Il-Kunsill Governattiv għandu jaħtar il-membri tal-Kumitat għall-Etika.
   2.   Il-Kumitat għall-Etika għandu jaħtar lill-President tiegħu.
   3.   Il-mandat tal-membri tal-Kumitat għall-Etika għandu jkun ta' tliet snin, u jista' jiġġedded darba. Il-mandati tal-membri tal-Kumitat għall-Etika li jkunu wkoll membri tal-Kumitat tal-Verifika għandhom jiskadu jekk ma jibqgħux membri tal-Kumitat tal-Verifika.
   4.   Il-membri tal-Kumitat għall-Etika għandhom josservaw l-ogħla standard ta' kondotta etika. Huma mistennija li jaġixxu onestament, indipendentement, imparzjalment, b'diskrezzjoni u mingħajr ma jikkunsidraw l-interessi tagħhom stess, u li jevitaw kwalunkwe sitwazzjoni li tista' twassal għal kunflitt ta' interess personali. Huma mistennija li jżommu f'moħħhom l-importanza tad-dmirijiet u r-responsabbiltajiet tagħhom. Il-membri tal-Kumitat għall-Etika għandhom jastjenu minn kwalunkwe deliberazzjoni f'każijiet ta' kunflitt ta' interess ipperċepit jew potenzjali. Huma għandhom ikunu soġġetti għar-rekwiżiti tas-segretezza professjonali stipulati fl-Artikolu 37 tal-Istatut tas-Sistema Ewropea ta' Banek Ċentrali u tal-Bank Ċentrali Ewropew anki wara li d-dmirijiet tagħhom ikunu ntemmu.
   5.   Il-membri tal-Kumitat għall-Etika għandhom ikunu intitolati li jirċievu ammont fiss annwali flimkien ma' ħlas għax-xogħol attwali mwettaq fuq il-bażi ta' rata fis-siegħa. L-ammont ta' dik ir-remunerazzjoni għandu jiġi ffissat mill-Kunsill Governattiv.
   Artikolu 3
   Funzjonament
   1.   Il-Kumitat għall-Etika għandu jiddeċiedi dwar id-dati tal-laqgħat tiegħu fuq proposta mill-President. Il-President jista' wkoll isejjaħ laqgħat tal-Kumitat għall-Etika kull meta huwa jidhirlu li dan ikun meħtieġ.
   2.   Fuq talba ta' kwalunkwe wieħed mill-membri tiegħu, u bi ftehim mal-President, il-laqgħat jistgħu jsiru wkoll permezz ta' telekonferenza u d-deliberazzjonijiet jistgħu jsiru permezz ta' proċedura bil-miktub.
   3.   Il-membri tal-Kumitat għall-Etika huma mistennija li jattendu kull laqgħa personalment. L-attendenza għal-laqgħat għandha tkun ristretta għall-membri u s-segretarju tiegħu. Madankollu, il-Kumitat għall-Etika jista' jistieden persuni oħrajn biex jattendu l-laqgħat tiegħu jekk jidhirlu li dan ikun xieraq.
   4.   Il-Bord Eżekuttiv għandu jafda lil membru tal-persunal biex iwettaq il-funzjoni segretarjali tal-Kumitat għall-Etika.
   5.   Il-Kumitat għall-Etika għandu jkollu aċċess għal membri tal-maniġment u l-persunal kif ukoll għal dokumenti u informazzjoni li jeħtieġ sabiex iwettaq ir-responsabbiltajiet tiegħu.
   Artikolu 4
   Responsabbiltajiet
   1.   Meta jkun ipprovdut espliċitament f'atti legali adottati mill-BĊE jew f'regoli dwar l-etika adottati mill-korpi involuti fil-proċessi tiegħu għat-teħid ta' deċiżjonijiet, il-Kumitat għall-Etika għandu jipprovdi pariri dwar kwistjonijiet ta' etika fuq il-bażi ta' talbiet individwali.
   2.   Il-Kumitat għall-Etika għandu jassumi r-responsabbiltajiet assenjati lill-Konsulent għall-Etika maħtur taħt il-Kodiċi tal-Kondotta għall-membri tal-Kunsill Governattiv u r-responsabbiltajiet assenjati lill-Uffiċjal għall-Etika tal-BĊE taħt il-Kriterji Supplimentari tal-Kodiċi tal-Etika għall-membri tal-Bord Eżekuttiv.
   3.   Sabiex jassisti lill-Kumitat tal-Verifika biex iwettaq il-valutazzjoni tiegħu tal-adegwatezza ġenerali tal-qafas ta' konformità tal-BĊE, tas-SEBĊ, tal-Eurosistema u tal-MSU, u tal-effettività tal-proċessi għall-monitoraġġ tal-konformità, il-Kumitat għall-Etika għandu jirrapporta lill-Kumitat tal-Verifika fuq il-parir li jkun ipprovda u l-grad safejn dak il-parir ikun ġie implimentat.
   4.   Il-Kumitat għall-Etika għandu jirrapporta annwalment lill-Kunsill Governattiv dwar il-ħidma li tkun saret. Barra minn hekk, il-Kumitat għall-Etika għandu jirrapporta lill-Kunsill Governattiv kull meta jidhirlu li dan ikun xieraq u/jew ikun meħtieġ li jwettaq ir-responsabbiltajiet tiegħu.
   5.   Minbarra r-responsabbiltajiet stipulati f'dan l-Artikolu, il-Kumitat għall-Etika jista' jwettaq attivitajiet oħrajn relatati ma' dan il-mandat, jekk jintalab jagħmel hekk mill-Kunsill Governattiv.
   Artikolu 5
   Informazzjoni dwar l-implimentazzjoni tal-parir
   Id-destinatarji tal-parir tal-Kumitat għall-Etika għandhom jinfurmaw lill-Kumitat għall-Etika dwar l-implimentazzjoni tal-parir tal-Kumitat għall-Etika.
   Artikolu 6
   Dħul fis-seħħ
   Din id-Deċiżjoni għandha tidħol fis-seħħ fil-jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Frankfurt am Main, is-17 ta' Diċembru 2014.

            Il-President tal-BĊE

         Mario DRAGHI

      (1)  ĠU L 80, 18.3.2004, p. 33.

      (2)  ĠU C 123, 24.5.2002, p. 9.

      (3)  ĠU C 104, 23.4.2010, p. 8.

      (4)  Ir-Regolament tal-Kunsill (UE) Nru 1024/2013 tal-15 ta' Ottubru 2013 li jikkonferixxi kompiti speċifiċi lill-Bank Ċentrali Ewropew fir-rigward ta' politiki relatati mas-superviżjoni prudenzjali ta' istituzzjonijiet ta' kreditu (ĠU L 287, 29.10.2013, p. 63).


title: 2010/547/UE: Deċiżjoni tal-Parlament Ewropew tal- 5 ta' Mejju 2010 dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/210

         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2008
   (2010/547/UE)
   IL-PARLAMENT EWROPEW,
   wara li kkunsidra l-kontijiet annwali finali tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali tal-Aġenzija Ewropea għad-Drittijiet Fundamentali għas-sena finanzjarja 2008 flimkien mat-tweġibiet tal-Aġenzija (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE u l-Artikolu 319 tat-Trattat FUE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikulari l-Artikolu 185 tiegħu,
   wara li kkunsidra r-Regolament tal-Kunsill (KE) Nru 168/2007 tal-15 ta' Frar 2007 li jistabbilixxi Aġenzija tal-Unjoni Ewropea għad-Drittijiet Fundamentali (3), u b'mod partikulari l-Artikolu 21 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju strutturali għall-entitajiet imsemmijin fl-Artikolu 185 tar-Regolament (KE, Euratom) Nru 1605/2002 (4), u b'mod partikulari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A7-0090/2010),

               1.

               Japprova l-għeluq tal-kontijiet tal-Aġenzija tal-Unjoni Ewropea għad-Drittijiet Fundamentali għas-sena finanzjarja 2008;

               2.

               Jagħti istruzzjonijiet lill-President tiegħu biex jgħaddi din id-deciżjoni lid-Direttur tal-Aġenzija tal-Unjoni Ewropea għad-Drittijiet Fundamentali, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 10.

      (2)  ĠU L 248, 16.9.2002, p. 1.

      (3)  ĠU L 53, 22.2.2007, p. 1.

      (4)  ĠU L 357, 31.12.2002, p. 72.


title: Deċiżjoni tal-Awtorità ta' Sorveljanza tal-EFTA Nru 30/15/COL tas-27 ta' Jannar 2015 biex jingħataw tliet derogi mitluba mill-Prinċipat tal-Liechtenstein b'rabta mal-Artikolu 30, Artikolu 36(2) u l-punt 1.1.3.6.3 lit. b tal-Anness 5 tal-Ordinanza tal-Liechtenstein tat-3 ta' Marzu 1998 dwar it-trasport tal-merkanzija perikoluża bit-triq (Verordnung über den Transport gefährlicher Güter auf der Strasse — VTGGS), ibbażat fuq l-Artikolu 6(2)(a) tal-Att imsemmi fil-punt 13c f'Kapitolu I tal-Anness XIII tal-Ftehim dwar iż-Żona Ekonomika Ewropea (Id-Direttiva 2008/68/KE tal-Parlament Ewropew u tal-Kunsill tal-24 ta' Settembru 2008 dwar it-trasport intern ta' oġġetti perikolużi) [2015/1813]

text:
               8.10.2015

               MT

               Il-Ġurnal Uffiċjali tal-Unjoni Ewropea

               L 263/49

         DEĊIŻJONI TAL-AWTORITÀ TA' SORVELJANZA TAL-EFTA
   Nru 30/15/COL
   tas-27 ta' Jannar 2015
   biex jingħataw tliet derogi mitluba mill-Prinċipat tal-Liechtenstein b'rabta mal-Artikolu 30, Artikolu 36(2) u l-punt 1.1.3.6.3 lit. b tal-Anness 5 tal-Ordinanza tal-Liechtenstein tat-3 ta' Marzu 1998 dwar it-trasport tal-merkanzija perikoluża bit-triq (Verordnung über den Transport gefährlicher Güter auf der Strasse — VTGGS), ibbażat fuq l-Artikolu 6(2)(a) tal-Att imsemmi fil-punt 13c f'Kapitolu I tal-Anness XIII tal-Ftehim dwar iż-Żona Ekonomika Ewropea (Id-Direttiva 2008/68/KE tal-Parlament Ewropew u tal-Kunsill tal-24 ta' Settembru 2008 dwar it-trasport intern ta' oġġetti perikolużi) [2015/1813]
   L-AWTORITÀ TA' SORVELJANZA TAL-EFTA,

      Wara li kkunsidrat l-Att imsemmi fil-punt 13c fil-Kapitolu I tal-Anness XIII tal-Ftehim ŻEE,
      Id-Direttiva 2008/68/KE tal-Parlament Ewropew u tal-Kunsill tal-24 ta' Settembru 2008 dwar it-trasport intern ta' oġġetti perikolużi (Id-“Direttiva”), kif adattat mill-Ftehim ŻEE permezz tal-Protokoll 1 tiegħu partikolarment l-Artikoli 6 u 9,

   Wara li ġew ikkunsidrati d-deċiżjonijiet tal-Kumitat Permanenti Nru 3/12/SC u Nru 4/12/SC,
   Wara li kkunsidrat id-Deċiżjoni Nru 295/14/COL tal-Awtorità ta' Sorveljanza tal-EFTA tas-16 ta' Lulju 2014 (l-Avveniment Nru 710373) biex jintbgħatu abbozzi ta' miżuri lill-Kumitat tat-Trasport tal-EFTA li għandhom jittieħdu mill-Aworità ta' Sorveljanza tal-EFTA b'rabta mar-rikjesta tal-Liechtenstein, u billi tingħata s-setgħa lill-Membru tal-Kulleġġ kompetenti biex jadotta d-deċiżjoni finali jekk il-Kumitat tat-Trasport tal-EFTA japprova l-abbozz ta' deċiżjoni unanimament,
   Billi:
   1.   PROĊEDURA

   Il-Gvern tal-Liechtenstein, b'ittra lill-Awtorità tal-20 ta' Diċembru 2013 (l-Avveniment Nru 694300), għamel rikjesta għal erba' derogi fuq il-bażi tal-Artikoli 6(2)(a) tad-Direttiva. Id-derogi kif mitluba mill-Liechtenstein huma stipulati fl-Artikoli 29, 30, 36(2) u fil-punt 1.1.3.6.3 lit. b tal-Anness 5 tal-Ordinanza tat-3 ta' Marzu 1998 dwar it-trasport tal-merkanzija perikoluża bit-triq (LR 741.621, kif emendat l-aħħar) (Verordnung über den Transport gefährlicher Güter auf der Strasse — VTGGS) (“l-Ordinanza”) u jikkonċernaw it-trasport ta' splussivi, spezzjonijiet ta' impriżi tat-tankijiet, it-taħriġ speċjali tas-sewwieqa u s-siti ta' kostruzzjoni tat-tankijiet, rispettivament.
   Waslu aktar kjarifiki minn naħa tal-Gvern tal-Liechtenstein fl-2014 b'komunikazzjoni informali fl-20 ta' Frar (l-Avveniment Nru 700062), il-21 ta' Frar (l-Avveniment Nru 700131), it-12 ta' Marzu (l-Avveniment Nru 702345), is-27 ta' Marzu (l-Avveniment Nru 703760), id-9 ta' Mejju (l-Avveniment Nru 707772), l-14 ta' Mejju (l-Avveniment Nru 708302) u s-16 ta' Mejju (l-Avveniment Nru 708667).
   Permezz ta' kuntratt ta' servizz bid-data tal-4 ta' Marzu 2014 (l-Avveniment Nru 700047), l-Awtorità ikkummissjonat lid-DNV GL AS (“DNV”) biex tivvaluta jekk id-derogi mitluba hux se jkunu konformi mar-rekwiżiti stabbiliti fl-Artikolu 6(2)(a) tad-Direttiva, b'enfasi fuq kwalunkwe riskju potenzjali jew reali li jirriżultaw mid-derogi; dwar jekk dawn iwasslux f'inqas, iktar jew sigurtà ekwivalenti; u, jekk ikun hemm bżonn, dwar l-identifikazzjoni ta' miżuri ta' mitigazzjoni possibbli. Fis-16 ta' April 2014, id-DNV bagħatet rapport preliminari lill-Awtorità (l-Avveniment Nru 706289). Fit-23 ta' Mejju 2014, DNV ressqet ir-rapport finali tagħha (l-Avveniment Nru 709161).
   Wara li vvalutat id-derogi mitluba minn Liechtenstein, l-Awtorità kkonkludiet li huma biss id-dispożizzjonijiet fl-Artikoli 30, 36(2) u fil-punt 1.1.3.6.3 lit. b tal-Anness 5 tal-Ordinanza li jikkwalifikaw bħala derogi fi ħdan it-tifsira tal-Artikolu 6(2)(a) tad-Direttiva, billi l-Artikolu 29 tal-Ordinanza dwar splussivi f'pakketti ta' trasport li jkunu nfetħu, ma jitqiesx bħala deroga (1).
   Fis-16 ta' Lulju 2014, l-Awtorità bagħtet it-tliet abbozzi ta' miżuri (l-Avveniment Nru 706153) li għandhom jittieħdu mill-Awtorità quddiem il-Kumitat tat-Trasport tal-EFTA b'rabta mat-talba tal-Liechtenstein għal deroga bbażata fuq l-Artikolu 6(2)(a) tad-Direttiva.
   L-abbozz ta' miżuri mressqa quddiem il-Kumitat tat-Trasport tal-EFTA fis-16 ta' Lulju 2014 kien kif ġej:

               1.

               L-Artikolu 30 tal-Ordinanza, tal-ispezzjonijiet fuq-impriżi tat-tankijiet:
               Fl-opinjoni tal-Kumitat tat-Trasport tal-EFTA, it-talba għal deroga b'rabta mal-Artikolu 30 tal-Ordinanza dwar spezzjonijiet fuq l-impriżi tat-tankijiet, għandha tkun awtorizzata,sakemm is-sewwieqa jkollhom it-taħriġ CITEC (2) speċifiku.
               Data ta' skadenza: is-26 ta' Settembru 2015.

               2.

               L-Artikolu 36(2) tal-Ordinanza, taħriġ speċjali għas-sewwieqa:
               Fl-opinjoni tal-Kumitat tat-Trasport tal-EFTA it-talba għal deroga għandha tiġi rifjutata sakemm il-gvern tal-Liechtenstein juri lit-taħrig provdud mill-BBT (3) huwa kompatibli mat-taħriġ ADR (4).

               3.

               Il-punt 1.1.3.6.3 lit. b tal-Anness 5 tal-Ordinanza, fuq is-siti ta' kostruzzjoni ta' tankijiet:
               Fl-opinjoni tal-Kumitat tat-Trasport tal-EFTA, it-talba għal deroga b'rabta mal-punt 1.1.3.6.3 lit. b tal-Anness 5 tal- Ordinanza, siti ta' kostruzzjoni tat-tankijiet, għandhom jiġu awtorizzati sakemm il-qoxra użata tkun doppja.
               Data ta' skadenza: Is-26 ta' Settembru 2015.

         Permezz ta' ittra tas-16 ta' Lulju 2014 (l-Avveniment Nru 716061), l-Awtorità informat lill-Istati tal-EFTA dwar l-abbozz ta' miżuri li għandhom jittieħdu mill-Kumitat tat-Trasport tal-EFTA u stiednet lill-Istati tal-EFTA biex jivvalutaw in-notifika mill-Liechtenstein u l-abbozz ta'Opinjoni tal-Kumitat tat-Trasport tal-EFTA. Barra minn hekk, ma'dik l-ittra, l-Awtorità proponiet li l-opinjoni tal-Kumitat tat-Trasport tal-EFTA tinkiseb permezz ta' proċedura bil-miktub, b'referenza għall-Artikoli 1 u 2 tad-Deċiżjoni tal-Kumitat Permanenti tal-Istati tal-EFTA Nru 4/2012/SC tas-26 ta' Ottubru 2012. L-Awtorità talbet lill-Istati tal-EFTA biex jipprovduha bi kwalunkwe osservazzjonijiet li jista' jkollhom dwar l-abbozz ta' Opinjoni tal-Kumitat tat-Trasport tal-EFTA sal-25 ta' Awwissu 2014.
   Permezz ta' ittra bid-data tal-21 ta' Awwissu 2014 (l-avveniment 720223), il-Gvern Norveġiż informa lill-Awtorità li ma kellux kummenti dwar l-abbozz ta' Opinjoni tal-Kumitat tat-Trasport tal-EFTA. Permezz ta' ittra bid-data tat-22 ta' Awwissu 2014 (l-avveniment 719910), il-Gvern tal-Liechtenstein bagħat kummenti dwar l-abbozz ta' Opinjoni tal-Kumitat tat-Trasport tal-EFTA. Il-Gvern Islandiż ma bagħat l-ebda tweġiba.
   Fuq il-bażi tal-osservazzjonijiet li waslu, l-Awtorità rrivediett u emendat l-abbozz ta' Opinjoni inizjalment imressaqa quddiem il-Kumitat tat-Trasport tal-EFTA skont id-Deċiżjoni Nru 295/14/COL tas-16 ta' Lulju 2014. L-Awtorità rrivediet ukoll it-tul ta' żmien tad-deroga, b'konformità mal-Artikolu 6(3) tad-Direttiva. Fil-verżjoni riveduta u emendata tal-abbozz ta' Opinjoni, l-Awtorità kkunsidrat li d-derogi mitluba għandhom jingħataw mingħajr kundizzjonijiet.
   Permezz ta' ittra bid-data tal-24 ta' Novembru 2014 (l-avveniment 730389), l-Awtorità bagħtet l-abbozz ta' Opinjoni rivedut u emendat quddiem il-Kumitat tat-Trasport tal-EFTA, fejn talbet lill-Istati tal-EFTA jipprovdu lill-Awtorità bl-osservazzjonijiet tagħha b'rabta mal-abbozz ta'Opinjoni rivedut u emendat tal-Kumitat tat-Trasport tal-EFTA qabel tmiem in-negozjar tat-12 ta' Diċembru 2014.
   Il-Gvern tal-Liechtenstein, b'ittra tal-5 ta' Diċembru 2014 (l-Avveniment Nru 731864), informa lill-Awtorità li ma kellux iktar osservazzjonijiet u talab lill-Awtorità biex issegwi s-suġġerimenti magħmula mill-Kumitat tat-Trasport tal-EFTA u biex tawtorizza d-derogi mitluba. Permezz ta' ittra bid-data tal-11 ta' Diċembru 2014 (l-avveniment 732607), il-Gvern Norveġiż informa lill-Awtorità li ma kellu l-ebda kumment dwar l-abbozz ta' Opinjoni tal-Kumitat tat-Trasport tal-EFTA. Il-Gvern Islandiż ma bagħat ebda tweġiba.
   2.   VALUTAZZJONI

   Wara l-kjarifiki u tagħrif ġdid mibgħuta mill-Gvern tal-Liechtenstein, l-Awtorità, fl-osservazzjonijiet tagħha dwar l-abbozz ta' Opinjoni tat-22 ta' Awwissu 2014, kkonkludiet li t-tliet derogi kif jinsabu fl-Artikoli 30, 36(2) u fil-punt 1.1.3.6.3 lit. b tal-Anness 5 tal-Ordinanza għandhom ikunu awtorizzati.
   B'rabta mal-ewwel talba għal deroga, il-Gvern tal-Liechtenstein ikkjarifika fl-ittra tiegħu tat-22 ta' Awwissu 2014 li x-xufiera kollha ta' impriżi ta' testijiet tat-tankijiet fil-Liechtenstein li joperaw skont il-kundizzjonijiet tal-Artikolu 30 VTTGS għandhom jagħmlu it-taħriġ CITEC ta' tliet ġimgħat li jkopri sigurtà u aspetti relatati mal-ambjent b'rabta mal-attivitajiet professjonali tagħhom. Il-Gvern tal-Liechtenstein speċifika wkoll li kull sewwieq tal-impriżi tat-tankijiet tal-Liechtenstein għandu ċertifikat magħruf bħala ċ-Ċertifikat tal-Konfederazzjoni Żvizzera fi Speċjalizzazjoni tas-Sigurtà tat-Tankijiet (Spezialist/-in für Tanksicherheit mit eidgenössischem Fachausweis). Għalhekk, peress li s-sewwieqa lestew it-taħriġ CITEC speċifiku, id-deroga ma tikkompromettix is-sikurezza. F'konformità ma' dan, l-Awtorità tikkunsidra li t-talba għal deroga b'rabta mal-Artikolu 30 tal-Ordinanza għandha tkun awtorizzata.
   B'rabta mat-tieni talba għal deroga, il-Gvern tal-Liechtenstein, fl-ittra tat-22 ta' Awwissu 2014, bagħat tagħrif ġdid biex isostni l-fehma tiegħhu li għas-sewwieqa, il-liċenzja BBT hija ekwivalenti għat-taħriġ ADR. Għalhekk l-Awtorità tikkunsidra li dan it-tagħrif ulterjuri huwa biżżejjed sabiex tintwera ekwivalenza f'dan ir-rigward, peress li d-detenturi tal-liċenzja BBT huma awtorizzati li jġorru oġġetti li jappartjenu għall-Klassi 1 tal-ADR u it-taħriġ għall-ksib ta' liċenzja BBT ikopri l-aspetti rilevanti kollha meħtieġa għat-trasport ta' oġġetti bħal dawn.
   Fl-aħħar nett, b'rabta mat-tielet talba għal deroga, il-Gvern tal-Liechtenstein, f'osservazzjonijiet li għamel bil-mitkub fit-22 ta' Awwissu 2014, ikkonferma li l-kostruzzjoni tat-tankijiet inkwistjoni għandhom qoxra doppja, peress li jikkonsistu f'tank intern u baċir ta' ġbir issiġġilat minn barra (definiti bħala tali f'punt 6.14.1.1 tal-Anness 5 VTGGS). F'konformità ma' dan, l-Awtorità tikkunsidra li t-talba għal deroga b'rabta mal-Punt 1.1.3.6.3 lit. b tal-Anness 5 għandha tkun awtorizzata.
   Fl-aħħar nett, l-Awtorità tqis li is-sigurtà m'hijiex kompromessa bl-għoti ta' dawn id-derogi u li t-tliet talbiet għal derogi jissodisfaw il-kundizzjonijiet tal-Artikolu 6(2)(a) tad-Direttiva. B'hekk, id-derogi li jinsabu fl-Artikoli 30, 36(2) u fil-punt 1.1.3.6.3 lit. b tal-Anness 5 tal-Ordinanza għandhom ikunu awtorizzati. L-Awtorità għalhekk tagħti deroga kif intalbet, ibbażata fuq l- Artikolu 6(2)(a) tad-Direttiva. Id-deroga hija valida għal sitt snin, kif previst fl-Artikolu 6(3) tad-Direttiva. L-Awtorità tista', f'konformità mal-Artikolu 6(4) tad-Direttiva, iġġedded l-awtorizzazzjoni tagħha.
   Għal dawn ir-raġunijiet, l-Awtorità ta' Sorveljanza tal-EFTA, skont l-Artikolu 6 tal-Att imsemmi fil-punt 13c fil-Kapitolu I tal-Anness XIII tal-Ftehim ŻEE, id-Direttiva 2008/68/KE tal-Parlament Ewropew u tal-Kunsill tal-24 ta' Settembru 2008 dwar it-trasport intern ta' oġġetti perikolużi, kif adottat permezz tal-Protokoll 1 tal-Ftehim ŻEE,
   ADOTTAT DIN ID-DEĊIŻJONI:
   Artikolu 1
   Id-derogi mitluba mill-Prinċipat tal-Liechtenstein b'rabta mal- Artikolu 30, l-Artikolu 36(2) u l-Punt 1.1.3.6.3 lit. b tal-Anness 5 tal-Ordinanza tal-Liechtenstein tat-3 ta' Marzu 1998 dwar it-trasport tal-merkanzija perikoluża bit-triq (Verordnung über den Transport gefährlicher Güter auf der Strasse — VTGGS), huma mogħtija.
   Artikolu 2
   Id-derogazzjonijiet stipulati fl-Artikolu 1 ta' din id-Deċiżjoni se jkunu ppubblikati fit-taqsima taż-ŻEE ta' Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu skont il-punt 6 tal-Protokoll 1 tal-Ftehim ŻEE.
   Artikolu 3
   Id-derogazzjonijiet stipulati fl-Artikolu 1 ta' din id-Deċiżjoni huma validi għal perjodu ta' sitt snin.
   Artikolu 4
   Din id-Deċiżjoni hija indirizzata lill-Prinċipat tal Liechtenstein u tidħol fis-seħħ meta ssir notifika lil dak l-Istat.
   Artikolu 5
   Din id-Deċiżjoni hija awtentika bl-Ingliż.

      Magħmul fi Brussell, is-27 ta' Jannar 2015.

            Għall-Awtorità ta' Sorveljanza tal-EFTA

         Helga JÓNSDÓTTIR

            Membru tal-Kulleġġ

         Xavier LEWIS

            Direttur

      (1)  Qed issir referenza għall-valutazzjoni tad-Deċiżjoni Nru 295/14/COL.

      (2)  CITEC: L-Assoċjazzjoni Żvizzera għall-protezzjoni tal-ilmijiet u s-sigurtà tat-tankijiet (Association pour la protection des eaux et la sécurité des citernes).

      (3)  BBT: L-Uffiċċju Federali Żvizzeru Għall-Edukazzjoni Professjonali u t-Teknoloġija (Bundesamt für Berufsbildung und Technologie).

      (4)  ADR: Ftehim Ewropew rigward il-Ġarr Internazzjonali ta' Merkanzija Perikoluża bit-Triq.


title: Konferenza tar-rappreżentanti tal-gvernijiet ta' l-Istati Membri deċiżjoni meħuda bi qbil komuni, fil-livell ta' kapijiet ta' stat jew gvern, mill-gvernijiet ta' l-istati membri li għandhom l-ewro bħala l-munita tagħhom. tas-16 ta' Ottubru 2003 li taħtar il-President tal-Bank Ċentrali Ewropew

text:
Avviż Legali Importanti

|

42003D0767

Official Journal L 277 , 28/10/2003 P. 0016 - 0016

		Konferenza tar-rappreżentanti tal-gvernijiet ta' l-Istati Membri deċiżjoni meħuda bi qbil komuni, fil-livell ta' kapijiet ta' stat jew gvern, mill-gvernijiet ta' l-istati membri li għandhom l-ewro bħala l-munita tagħhom.tas-16 ta' Ottubru 2003li taħtar il-President tal-Bank Ċentrali Ewropew(2003/767/KE)Il-KAPIJIET TA' STAT JEW GVERN TA' L-ISTATI MEMBRI TAL-KOMUNITÀ EWROPEA LI GĦANDHOM L-EWRO BĦALA L-MUNITA TAGĦHOM,Wara li kkunsidraw it-Trattat li jistabbilixxi l-Komunità Ewropea, u b'mod partikolari l-Artikolu 112(2)(b) u l-Artikolu 122(4) tiegħu, u l-Artikoli 11.2 u 43.3 tal-Protokoll dwar l-Istatut tas-Sistema Ewropea ta' Banek Ċentrali u tal-Bank Ċentrali Ewropew,Wara li kkunsidraw ir-rakkomandazzjoni tal-Kunsill [1],Wara li kkunsidraw l-opinjoni tal-Parlament Ewropew [2],Wara li kkunsidraw l-opinjoni tal-Kunsill Governattiv tal-Bank Ċentrali Ewropew [3],Billi:(1) Mr Wim Duisenberg, President tal-Bank Ċentrali Ewropew, f'ittra bid-data tad-9 ta' Jannar 2003 mibgħuta lis-Segretarju-Ġenerali tal-Kunsill ta' l-Unjoni Ewropea ħabbar l-intenzjoni tiegħu li jirriżenja minn President tal-Bank fid-9 ta' Lulju 2003,(2) F'ittra bid-data tas-17 ta' April 2003 mibgħuta lill-President tal-Kunsill Ewropew, Mr. Wim Duisenberg aċċetta li jibqa' fil-kariga sakemm ikun maħtur is-suċċessur tiegħu,IDDEĊIDEW KIF ĠEJ:Artikolu 1Mr Jean-Claude TRICHET huwa b'dan maħtur President tal-Bank Ċentrali Ewropew għal kariga ta' tmien snin mill-1 ta' Novembru 2003, bir-riżenja ta' Mr Wim Duisenberg tkun aċċettata u tieħu effett f'dak il-jum.Artikolu 2Din id-Deċiżjoni għandha tkun ippublikata fil-Ġurnal Ufficjali ta' l-Unjoni Ewropea.Magħmula fi Brussel, fis-16 ta' Ottubru 2003.Il-PresidentS. Berlusconi[1] ĠU L 181, tad-19.07.03, pġ. 45.[2] Opinjoni tat-23 ta' Settembru 2003 (għadha mhux ippublikata fil-Ġurnal Uffiċjali).[3] ĠU C 187, tas-7.08.03, pġ. 16.--------------------------------------------------


title: Deċiżjoni tal-Kunsill (UE) 2016/853 tat-12 ta' Mejju 2016 dwar l-iffirmar, f'isem l-Unjoni Ewropea u l-Istati Membri tagħha, ta' Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u t-Turkmenistan, min-naħa l-oħra, biex titqies l-adeżjoni tar-Repubblika tal-Bulgarija, ir-Repubblika Ċeka, ir-Repubblika tal-Estonja, ir-Repubblika tal-Kroazja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, l-Ungerija, ir-Repubblika ta' Malta, ir-Repubblika tal-Polonja, ir-Rumanija, ir-Repubblika tas-Slovenja u r-Repubblika Slovakka mal-Unjoni Ewropea

text:
               31.5.2016

               MT

               Il-Ġurnal Uffiċjali tal-Unjoni Ewropea

               L 142/3

         DEĊIŻJONI TAL-KUNSILL (UE) 2016/853
   tat-12 ta' Mejju 2016
   dwar l-iffirmar, f'isem l-Unjoni Ewropea u l-Istati Membri tagħha, ta' Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u t-Turkmenistan, min-naħa l-oħra, biex titqies l-adeżjoni tar-Repubblika tal-Bulgarija, ir-Repubblika Ċeka, ir-Repubblika tal-Estonja, ir-Repubblika tal-Kroazja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, l-Ungerija, ir-Repubblika ta' Malta, ir-Repubblika tal-Polonja, ir-Rumanija, ir-Repubblika tas-Slovenja u r-Repubblika Slovakka mal-Unjoni Ewropea
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u partikolarment l-Artikoli 91, 100(2), 207 u 209, flimkien mal-Artikolu 218(5), tiegħu,
   Wara li kkunsidrat l-Att ta' Adeżjoni tal-2003 tar-Repubblika Ċeka, ir-Repubblika tal-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika tas-Slovakkja, u b'mod partikolari l-Artikolu 6(2) tiegħu,
   Wara li kkunsidra l-Att ta' Adeżjoni tal-2005 tar-Repubblika tal-Bulgarija u r-Rumanija, u b'mod partikolari l-Artikolu 6(2) tiegħu,
   Wara li kkunsidra l-Att ta' Adeżjoni tal-2011 tar-Repubblika tal-Kroazja, u b'mod partikolari l-Artikolu 6(2) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Skont l-Artikolu 6(2) tal-Atti ta' Adeżjonital-2003, l-2005 u l-2011, l-adeżjoni ma' ftehim iffirmat jew konkluż mill-Istati Membri u l-Unjoni ma' pajjiżi terzi jew organizzazzjonijiet internazzjonali għandha tiġi miftiehma permezz ta' protokoll għal dak il-ftehim. Skont dak l-Artikolu, għal tali adeżjoni għandha tapplika proċedura simplifikata, li tipprevedi li għandu jiġi konkluż protokoll mill-Kunsill, li jaġixxi unanimament f'isem l-Istati Membri, u mill-pajjiż terz ikkonċernat.

               (2)

               Fit-8 ta' Diċembru 2003, il-Kunsill awtorizza l-Kummissjoni biex tiftaħ negozjati, f'isem il-Komunitajiet u l-Istati Membri tagħhom, mat-Turkmenistan bil-ħsieb li jiġi konkluż Protokoll għall-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u t-Turkmenistan, min-naħa l-oħra (il-“Ftehim”), biex titqies l-adeżjoni tar-Repubblika Ċeka, ir-Repubblika tal-Estonja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, ir-Repubblika tal-Ungerija, ir-Repubblika ta' Malta, ir-Repubblika tal-Polonja, ir-Repubblika tas-Slovenja u r-Repubblika Slovakka mal-Unjoni.

               (3)

               Fit-23 ta' Ottubru 2006, il-Kunsill awtorizza l-Kummissjoni biex tiftaħ negozjati, f'isem il-Komunitajiet u l-Istati Membri tagħhom, mat-Turkmenistan bil-ħsieb li jiġi konkluż Protokoll għall-Ftehim, biex titqies l-adeżjoni tar-Repubblika tal-Bulgarija u r-Rumanija mal-Unjoni.

               (4)

               Fl-14 ta' Settembru 2012, il-Kunsill awtorizza lill-Kummissjoni tiftaħ negozjati għall-adattament tal-ftehimiet iffirmati jew konklużi bejn l-Unjoni, jew l-Unjoni u l-Istati Membri tagħha, l-adeżjoni tar-Repubblika tal-Kroazja mal-Unjoni.

               (5)

               In-negozjati ġew konklużi b'suċċess mat-Turkmenistan permezz tal-inizjalar ta' Protokoll għall-Ftehim biex titqies l-adeżjoni tar-Repubblika tal-Bulgarija, ir-Repubblika Ċeka, ir-Repubblika tal-Estonja, ir-Repubblika tal-Kroazja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, l-Ungerija, ir-Repubblika ta' Malta, ir-Repubblika tal-Polonja, ir-Rumanija, ir-Repubblika tas-Slovenja, u r-Repubblika Slovakka mal-Unjoni (“il-Protokoll”).

               (6)

               Il-Ftehim għandu jiġi ffirmat, f'isem l-Unjoni u l-Istati Membri tagħha,

         ADOTTA DIN ID-DEĊIŻJONI:
   Artikolu 1
   Il-konklużjoni f'isem l-Unjoni u l-Istati Membri tagħha, tal-Protokoll mal-Ftehim ta' Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, minn naħa waħda, u t-Turkmenistan, min-naħa l-oħra, biex titqies l-adeżjoni tar-Repubblika tal-Bulgarija, ir-Repubblika Ċeka, ir-Repubblika tal-Estonja, ir-Repubblika tal-Kroazja, ir-Repubblika ta' Ċipru, ir-Repubblika tal-Latvja, ir-Repubblika tal-Litwanja, l-Ungerija, ir-Repubblika ta' Malta, ir-Repubblika tal-Polonja, ir-Rumanija, ir-Repubblika tas-Slovenja u r-Repubblika Slovakka mal-Unjoni Ewropea hija b'dan awtorizzata, soġġetta għall-konklużjoni ta' dak il-Protokoll (1).
   Artikolu 2
   Il-President tal-Kunsill huwa b'dan awtorizzat li jaħtar lill-persuna(i) li jkollhom is-setgħa jiffirmaw il-Protokoll f'isem l-Unjoni u l-Istati Membri tagħha.
   Artikolu 3
   Din id-Deċiżjoni tidħol fis-seħħ fid-data tal-adozzjoni tagħha.

      Magħmul fi Brussell, it-12 ta' Mejju 2016.

            Għall-Kunsill

            Il-President

         F. MOGHERINI

      (1)  It-test tal-Protokoll ser jiġi ppubblikat flimkien mad-Deċiżjoni dwar il-konklużjoni tiegħu.


title: Deċiżjoni tal-Kunsill (PESK) 2016/1341 tal-4 ta' Awwissu 2016 li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika Popolari tal-Korea

text:
               5.8.2016

               MT

               Il-Ġurnal Uffiċjali tal-Unjoni Ewropea

               L 212/116

         DEĊIŻJONI TAL-KUNSILL (PESK) 2016/1341
   tal-4 ta' Awwissu 2016
   li temenda d-Deċiżjoni (PESK) 2016/849 dwar miżuri restrittivi kontra r-Repubblika Demokratika Popolari tal-Korea
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fit-22 ta' April 2013, il-Kunsill adotta d-Deċiżjoni 2013/183/PESK (1), li ssostitwixxiet id-Deċiżjoni 2010/800/PESK (2) u, fost l-oħrajn, implimentat ir-Riżoluzzjonijiet tal-Kunsill tas-Sigurtà tan-Nazzjonijiet Uniti (“UNSCRs”) 1718 (2006), 1874 (2009), 2087 (2013) u 2094 (2013).

               (2)

               Fit-2 ta' Marzu 2016, il-Kunsill tas-Sigurtà tan-NU adotta l-UNSCR 2270 (2016) li tipprevedi miżuri ġodda kontra r-Repubblika Demokratika tal-Poplu tal-Korea (“RDPK”).

               (3)

               Fil-31 ta' Marzu 2016, il-Kunsill adotta d-Deċiżjoni (PESK) 2016/476 (3) li tagħti effett lil dawn il-miżuri.

               (4)

               Fis-27 ta' Mejju 2016, il-Kunsill adotta d-Deċiżjoni 2016/849 (PESK) (4) li ssostitwixxiet id-Deċiżjoni 2013/183/PESK u, fost l-oħrajn, implimentat l-UNSCRs 1718 (2006), 1874 (2009), 2087 (2013), 2094 (2013) u 2270 (2016).

               (5)

               L-UNSCR 2270 (2016) tipprevedi d-deżinjazzjoni ta' prodotti addizzjonali li għalihom japplikaw ukoll projbizzjonijiet fuq it-trasferiment, l-akkwist u l-forniment ta' assistenza teknika. Il-Kumitat stabbilit bis-saħħa tal-paragrafu 12 tal-UNSCR 1718 (2006) ikkunsidra lista ta' oġġetti, materjali, tagħmir, prodotti u teknoloġija relatati mal-armi ta' qerda massiva biex jiġu identifikati u deżinjati bħala prodotti sensittivi.

               (6)

               Barra minn hekk, il-Kunsill iqis li l-projbizzjoni fuq id-dħul fil-portijiet ta' kwalunkwe bastiment li huwa l-proprjetà tar-RDPK, operat minnha jew b'ekwipaġġ tagħha jenħtieġ li tapplika wkoll għal bastimenti li jtajru l-bandiera tar-RDPK.

               (7)

               Hija meħtieġa aktar azzjoni mill-Unjoni sabiex jiġu implimentati l-miżuri previsti f'din id-Deċiżjoni.

               (8)

               Għalhekk jenħtieġ li d-Deċiżjoni (PESK) 2016/849 tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni (PESK) 2016/849 hija emendata kif ġej:

               (1)

               Fl-Artikolu 1(1), il-punt (b) huwa sostitwit b'dan li ġej:

                           “(b)

                           l-oġġetti, il-materjali, it-tagħmir, il-prodotti u t-teknoloġija kollha kif determinati mill-Kunsill tas-Sigurtà tan-NU jew mill-Kumitat stabbilit bis-saħħa tal-paragrafu 12 tal-UNSCR 1718 (2006) (‘il-Kumitat tas-Sanzjonijiet’) f'konformità mal-paragrafu 8(a)(ii) tal-UNSCR 1718 (2006), il-paragrafu 5(b) tal-UNSCR 2087 (2013), il-paragrafu 20 tal-UNSCR 2094 (2013) u l-paragrafu 25 tal-UNSCR 2270 (2016), li jistgħu jikkontribwixxu għall-programmi tar-RDPK relatati mal-armi nukleari, mal-missili ballistiċi jew ma' armi oħra ta' qerda massiva;”.

               (2)

               Fl-Artikolu 18, il-paragrafu 1 huwa sostitwit b'dan li ġej:
               “1.   L-Istati Membri għandhom jipprojbixxu d-dħul fil-portijiet tagħhom ta' kwalunkwe bastiment li huwa l-proprjetà tar-RDPK, operat minnha, b'ekwipaġġ tagħha jew li jtajjar il-bandiera tagħha.”.

         Artikolu 2
   Din id-Deċiżjoni għandha tidħol fis-seħħ fid-data wara dik tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, l-4 ta' Awwissu 2016.

            Għall-Kunsill

            Il-President

         M. LAJČÁK

      (1)  Id-Deċiżjoni tal-Kunsill 2013/183/PESK tat- 22 ta' April 2013 dwar miżuri restrittivi kontra r-Repubblika Demokratika Popolari tal-Korea u li tħassar id-Deċiżjoni 2010/800/PESK (ĠU L 111, 23.4.2013, p. 52).

      (2)  Id-Deċiżjoni tal-Kunsill 2010/800/PESK tat-22 ta' Diċembru 2010 dwar miżuri restrittivi kontra r-Repubblika Demokratika tal-Poplu tal-Korea u li tirrevoka l-Pożizzjoni Komuni 2006/795/PESK (ĠU L 341, 23.12.2010, p. 32).

      (3)  Id-Deċiżjoni tal-Kunsill (PESK) 2016/476 tal-31 ta' Marzu 2016 li temenda d-Deċiżjoni 2013/183/PESK dwar miżuri restrittivi kontra r-Repubblika Demokratika tal-Poplu tal-Korea (ĠU L 85, 1.4.2016, p. 38).

      (4)  Id-Deċiżjoni tal-Kunsill (PESK) 2016/849 tas-27 ta' Mejju 2016 dwar miżuri restrittivi kontra r-Repubblika Demokratika Popolari tal-Korea u li tħassar id-Deċiżjoni 2013/183/PESK (ĠU L 141, 28.5.2016, p. 79).


title: Deċiżjoni tal-kummissjoni tas-27 ta’ Marzu 2014 li tagħraf lil Control Union Certification B.V., il-Pajjiżi l-Baxxi, bħala organizzazzjoni ta’ monitoraġġ skont ir-Regolament (UE) Nru 995/2010 tal-Parlament Ewropew u tal-Kunsill li jistabbilixxi l-obbligi tal-operaturi li jqiegħdu fis-suq injam u prodotti tal-injam

text:
               8.4.2014

               MT

               Il-Ġurnal Uffiċjali tal-Unjoni Ewropea

               C 103/11

         DEĊIŻJONI TAL-KUMMISSJONI
   tas-27 ta’ Marzu 2014
   li tagħraf lil Control Union Certification B.V., il-Pajjiżi l-Baxxi, bħala organizzazzjoni ta’ monitoraġġ skont ir-Regolament (UE) Nru 995/2010 tal-Parlament Ewropew u tal-Kunsill li jistabbilixxi l-obbligi tal-operaturi li jqiegħdu fis-suq injam u prodotti tal-injam
   (2014/C 103/07)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 995/2010 tal-Parlament Ewropew u tal-Kunsill tal-20 ta’ Ottubru 2010 li jistabbilixxi l-obbligi tal-operaturi li jqiegħdu fis-suq injam u prodotti tal-injam (1), u b’mod partikolari l-Artikolu 8(3) tiegħu,
   Billi:

               (1)

               Fis-6 ta’ Ġunju 2012, il-Kummissjon Ewropea rċeviet applikazzjoni għall-għarfien mingħand Control Union Certification B.V., il-Pajjiżi l-Baxxi, li tiddikjara li għandhom l-intenzjoni li jaħdmu bħala organizzazzjoni ta’ monitoraġġ fl-Istati Membri.

               (2)

               Il-Kummissjoni Ewropea għarfet il-wasla tal-applikazzjoni fil-6 ta’ Ġunju 2012.

               (3)

               Biex tikkonforma mal-Artikolu 2(5) tar-Regolament ta’ Delega tal-Kummissjoni (UE) Nru 363/2012 tat-23 ta’ Frar 2012 dwar ir-regoli proċedurali għar-rikonoxximent u l-irtirar tar-rikonoxximent ta’ organizzazzjonijiet ta’ monitoraġġ kif previst fir-Regolament (UE) Nru 995/2010 tal-Parlament Ewropew u tal-Kunsill li jistabbilixxi l-obbligi tal-operaturi li jqiegħdu fis-suq injam u prodotti tal-injam (2), il-Kummissjoni Ewropea bagħtet l-applikazzjoni għall-konsultazzjoni lill-Istati Membri kkonċernati fil-31 ta’ Ottubru 2012. Fi żmien xahar, il-perjodu ta’ skadenza li kien ġie stabbilit waslu kummenti mingħand il-Ġermanja, Franza, l-Isvezja u l-Pajjiżi l-Baxxi.

               (4)

               Skont l-Artikolu 3 tar-Regolament (UE) Nru 363/2012, l-applikant intalab jipprovdi informazzjoni addizzjonali permezz ta’ posta elettronika li ġġib id-data tat-30 ta’ Jannar 2013.

               (5)

               L-applikant ta l-informazzjoni addizzjonali mitluba u applikazzjoni riveduta fil-25 ta’ Frar 2013.

               (6)

               Fl-14 ta’ Marzu 2013, fi Brussell saret laqgħa ta’ Grupp ta’ Tmexxija tal-Kummissjoni, imwaqqaf speċifikament biex jevalwa l-applikazzjonijiet għal organizzazzjonijiet ta’ monitoraġġ, fejn l-applikant ippreżenta l-applikazzjoni tiegħu hu stess, fiżikament.

               (7)

               Skont l-Artikolu 3 tar-Regolament (UE) Nru 363/2012, l-applikant intalab jipprovdi informazzjoni addizzjonali u kjarifiki f’email datata l-5 ta’ April 2013.

               (8)

               L-applikant ta l-informazzjoni addizzjonali u l-kjarifiki mitluba fit-3 ta’ Mejju 2013.

               (9)

               It-tielet talba għal informazzjoni addizzjonali u kjarifika f’konformità mal-Artikolu 3 tar-Regolament (UE) Nru 363/2012 ntbagħtet lill-applikant permezz ta’ posta elettronika li ġġib id-data tat-18 ta’ Lulju 2013.

               (10)

               L-applikant wieġeb għall-mistoqsijiet u ta l-informazzjoni addizzjonali mitluba permezz ta’ posta elettronika li ġġib id-data tat-3 ta’ Settembru 2013.

               (11)

               L-aħħar talba għal informazzjoni addizzjonali u kjarifika f’konformità mal-Artikolu 3 tar-Regolament (UE) Nru 363/2012 ntbagħtet lill-applikant permezz ta’ posta elettronika li ġġib id-data tal-4 ta’ Diċembru 2013.

               (12)

               L-applikant wieġeb għall-mistoqsijiet u ta informazzjoni rilevanti bħala prova għat-tweġibiet permezz tal-posta elettronika li ġġib id-data tal-4 ta’ Diċembru 2013.

               (13)

               Abbażi tad-dokumenti mressqa mill-applikant, fl-19 ta’ Diċembru 2013 il-Grupp ta’ Tmexxija wasal għall-konklużjoni li l-applikazzjoni tissodisfa r-rekwiżiti stabbiliti fl-Artikolu 8(2) tar-Regolament (UE) Nru 995/2010, u l-applikant jista’ jiġi magħruf mill-Kummissjoni bħala organizzazzjoni ta’ monitoraġġ.

               (14)

               Il-Kummissjoni Ewropea, abbażi tal-evidenza dokumentata kollha mressqa, ivvalutat jekk l-applikant jissodisfax ir-rekwiżiti stabbiliti fl-Artikolu 8(2) tar-Regolament (UE) Nru 995/2010, u tqis li Control Union Certification B.V., il-Pajjiżi l-Baxxi, Meeuwenlaan 4-6, 8011 BZ Zwolle, tissodisfa r-rekwiżiti tal-Artikolu 8(2) tar-Regolament (UE) Nru 995/2010,

         IDDEĊIDIET KIF ĠEJ:
   Artikolu 1
   Control Union Certification B.V., il-Pajjiżi l-Baxxi, Meeuwenlaan 4-6, 8011 BZ Zwolle, qed tingħaraf bħala organizzazzjoni ta’ monitoraġġ f’konformità mal-Artikolu 8(3) tar-Regolament (UE) Nru 995/2010.
   Artikolu 2
   Id-Direttur Ġenerali tad-Direttorat Ġenerali għall-Ambjent huwa inkarigat li jiżgura li l-applikant u l-awtoritajiet kompetenti fl-Istati Membri kollha jiġu notifikati b’din id-Deċiżjoni, u li din id-Deċiżjoni tiġi ppubblikata fuq il-websajt tal-Kummissjoni mingħajr dewmien.

      Magħmul fi Brussell, is-27 ta’ Marzu 2014.

            Għall-Kummissjoni

         Janez POTOČNIK

            Membru tal-Kummissjoni

      (1)  ĠU L 295, 12.11.2010, p. 23.

      (2)  ĠU L 115, 27.4.2012, p. 12.


title: 2010/311/: Deċiżjoni tal-Kunsill tat- 3 ta’ Ġunju 2010 li taħtar sitt membri Taljani u erba’ membri supplenti Taljani tal-Kumitat tar-Reġjuni

text:
               8.6.2010

               MT

               Il-Ġurnal Uffiċjali tal-Unjoni Ewropea

               L 140/26

         DEĊIŻJONI TAL-KUNSILL
   tat-3 ta’ Ġunju 2010
   li taħtar sitt membri Taljani u erba’ membri supplenti Taljani tal-Kumitat tar-Reġjuni
   (2010/311/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
   Wara li kkunsidra l-proposta tal-Gvern Taljan,
   Billi:

               (1)

               Fit-22 ta’ Diċembru 2009 u fit-18 ta’ Jannar 2010, il-Kunsill adotta d-Deċiżjonijiet 2009/1014/EU u 2010/29/EU li jaħtru l-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2010 sal-25 ta’ Jannar 2015 (1).

               (2)

               Sitt postijiet ta’ membri saru vakanti fil-Kumitat tar-Reġjuni wara t-tmiem tat-terminu tal-mandat tas-Sur Agazio LOIERO, is-Sur Antonio BASSOLINO, is-Sur Massimo PINESCHI, is-SINJURA Mercedes BRESSO, Is-Sur Claudio BURLANDO u s-Sur Claudio MARTINI. Tliet postijiet ta’ membri supplenti saru vakanti wara t-tmiem tal-mandat tas-Sinjura Maria Guiseppina MUZZARELLI, is-Sur Sante ZUFFADA u s-Sinjura Maria Rita LORENZETTI. Post ta’ membru supplenti sar vakanti wara l-ħatra tas-Sur Gianfranco VITAGLIANO bħala membru tal-Kumitat tar-Reġjuni,

         ADOTTA DIN ID-DEĊIŻJONI:
   Artikolu 1
   Huma b’dan maħturin fil-Kumitat tar-Reġjuni għall-bqija tal-mandat attwali, jiġifieri sal-25 ta’ Jannar 2015:

               (a)

               bħala membri:

                           —

                           Is-Sur Giuseppe SCOPELLITI, Presidente Regione Calabria,

                           —

                           Is-Sur Gianfranco VITAGLIANO, Assessore Regione Molise,

                           —

                           Is-Sinjura Renata POLVERINI, Presidente Regione Lazio,

                           —

                           Is-Sur Roberto COTA, Presidente Regione Piemonte,

                           —

                           Is-Sinjura Mercedes BRESSO, Consigliere Regione Piemonte,

                           —

                           Is-Sinjura Catiuscia MARINI, Presidente Regione Umbria,

                     u

               (b)

               bħala membri supplenti:

                           —

                           Is-Sinjura Simonetta SALIERA, Vice Presidente Regione Emilia Romagna,

                           —

                           Is-Sur Paolo Valentini PUCCITELLI, Consigliere Regione Lombardia,

                           —

                           Is-Sur Stefano CALDORO, Presidente Regione Campania,

                           —

                           Is-Sur Enrico ROSSI, Presidente Regione Toscana.

         Artikolu 2
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fil-Lussemburgu, it-3 ta’ Ġunju 2010.

            Għall-Kunsill

            Il-President

         A. PÉREZ RUBALCABA

      (1)  ĠU L 348, 29.12.2009, p. 22 u ĠU L 12, 19.1.2010, p. 11.


Deċiżjoni tal-Kunsill 2006/448/PESK tas- 7 ta’ Ġunju 2006 dwar l-estensjoni tal-Ftehim fil-forma ta' Skambju ta' Ittri bejn l-Unjoni Ewropea u l-Gvern ta' l-Indoneżja dwar il-kompiti, l-istatus, il-privileġġi u l-immunitajiet tal-Missjoni ta' Monitoraġġ ta' l-Unjoni Ewropea f'Aceh (l-Indoneżja) (Missjoni ta' Monitoraġġ f'Aceh – AMM) u tal-persunal tagħha


title: Deċiżjoni tal-Kunsill tat- 8 ta’ Novembru 2005 li taħtar membru għall-Kumitat tar-Reġjuni

text:
               27.6.2006

               MT

               Il-Ġurnal Uffiċjali ta’ l-Unjoni Ewropea

               117

         DEĊIŻJONI TAL-KUNSILL
   tat-8 ta’ Novembru 2005
   li taħtar membru għall-Kumitat tar-Reġjuni
   (2005/785/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 263 tiegħu,
   Wara li kkunsidra l-proposta tal-Gvern Britanniku,
   Billi:

               (1)

               Fit-22 ta’ Jannar 2002 il-Kunsill adotta d-Deċiżjoni 2002/60/KE li taħtar il-membri u l-membri supplenti għall-Kumitat tar-Reġjuni għall-perijodu mis-26 ta' Jannar 2002 sal-25 ta' Jannar 2006 (1).

               (2)

               Post ta’ membru tal-Kumitat tar-Reġjuni sar battal wara r-riżenja tas-Sinjura Sally POWELL, notifikata lill-Kunsill fil-21 ta’ Diċembru 2004,

         IDDEĊIEDA KIF ĠEJ:
   Artikolu 1
   Hija maħtura membru tal-Kumitat tar-Reġjuni għall-bqija tal-mandat, jiġifieri sal-25 ta’ Jannar 2006, bħala membru: Is-Sinjura Gabrielle KAGAN Kunsilliera - Brent Council biex tissostitwixxi lis-Sinjura Sally POWELL
   Artikolu 2
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.
   Għandu jkollha effett mill-jum ta’ l-adozzjoni tagħha.

      Magħmula fi Brussel, 8 ta’ Novembru 2005.

            Għall-Kunsill

            Il-President

         G. BROWN

      (1)  ĠU L 24, 26.1.2002, p. 38.


title: Deċiżjoni tal-Parlament Ewropew tal-5 ta' Mejju 2010 dwar kwittanza għall-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2008

text:
               25.9.2010

               MT

               Il-Ġurnal Uffiċjali tal-Unjoni Ewropea

               L 252/141

         DEĊIŻJONI TAL-PARLAMENT EWROPEW
   tal-5 ta' Mejju 2010
   dwar kwittanza għall-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2008
   (2010/518/UE)
   IL-PARLAMENT EWROPEW,
   wara li kkunsidra l-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2008, flimkien mat-tweġibiet taċ-Ċentru (1),
   wara li kkunsidra r-rakkomandazzjoni tal-Kunsill tas-16 ta' Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b'mod partikolari l-Artikolu 185 tiegħu,
   wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta' April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (3), u b'mod partikolari l-Artikolu 23 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju ta' qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b'mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0104/2010),

               1.

               Jagħti l-kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard għall-implimentazzjoni tal-baġit taċ-Ċentru għas-sena finanzjarja 2008;

               2.

               Jippreżenta l-kummenti tiegħu fir-riżoluzzjoni t'hawn taħt;

               3.

               Jagħti istruzzjonijiet lill-President tiegħu biex jgħaddi din id-Deċiżjoni u r-riżoluzzjoni li hi parti integrali minnha lid-Direttur taċ-Ċentru Ewropew għall-Prevenzjoni u l-Kontroll tal-Mard, lill-Kunsill, lill-Kummissjoni u lill-Qorti tal-Awdituri, u biex jiżgura li tiġi ppubblikata f'Il-Ġurnal Uffiċjali tal-Unjoni Ewropea (serje L).

            Il-President

         Jerzy BUZEK

            Is-Segretarju Ġenerali

         Klaus WELLE

      (1)  ĠU C 304, 15.12.2009, p. 112.

      (2)  ĠU L 248, 16.9.2002, p. 1.

      (3)  ĠU L 142, 30.4.2004, p. 1.

      (4)  ĠU L 357, 31.12.2002, p. 72.
    ---documentbreak---

               25.9.2010

               MT

               Il-Ġurnal Uffiċjali tal-Unjoni Ewropea

               L 252/142

         RIŻOLUZZJONI TAL-PARLAMENT EWROPEW
   tal-5 ta’ Mejju 2010
   li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit taċ-Ċentru Ewropew għall-prevenzjoni u l-kontroll tal-mard għas-sena finanzjarja 2008
   IL-PARLAMENT EWROPEW,
   wara li kkunsidra l-kontijiet annwali definittivi taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2008,
   wara li kkunsidra r-rapport tal-Qorti tal-Awdituri dwar il-kontijiet annwali taċ-Ċentru Ewropew għall-Prevenzjoni u l-Kontroll tal-Mard għas-sena finanzjarja 2008, flimkien mat-tweġibiet taċ-Ċentru (1),
   wara li kkunsidra r-rakkomandazzjoni tal-Kunsill tas-16 ta’ Frar 2010 (5827/2010 – C7-0061/2010),
   wara li kkunsidra l-Artikolu 276 tat-Trattat KE, u l-Artikolu 319 tat-Trattat dwar il-Funzjonament tal-Unjoni Ewropea,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (2), u b’mod partikolari l-Artikolu 185 tiegħu,
   wara li kkunsidra r-Regolament (KE) Nru 851/2004 tal-Parlament Ewropew u tal-Kunsill tal-21 ta’ April 2004 li jistabbilixxi Ċentru Ewropew għall-Prevenzjoni u l-Kontroll tal-Mard (3), u b’mod partikolari l-Artikolu 23 tiegħu,
   wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta’ Novembru 2002 dwar ir-Regolament Finanzjarju ta’ qafas għall-korpi msemmija fl-Artikolu 185 tar-Regolament (KE, Euratom) Nru 1605/2002 (4), u b’mod partikolari l-Artikolu 94 tiegħu,
   wara li kkunsidra l-Artikolu 77 u l-Anness VI tar-Regoli ta’ Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għall-Ambjent, is-Saħħa Pubblika u s-Sikurezza tal-Ikel (A7-0104/2010),

               A.

               billi l-Qorti Ewropea tal-Awdituri indikat li kisbet assigurazzjoni raġonevoli li l-kontijiet annwali għas-sena finanzjarja 2008 huma affidabbli, u li t-tranżazzjonijiet li fuqhom huma bbażati huma legali u regolari,

               B.

               billi fit-23 ta’ April 2009 il-Parlament ta l-kwittanza lid-Direttur taċ-Ċentru Ewropew għall-Prevenzjoni u l-Kontroll tal-Mard fir-rigward tal-implimentazzjoni tal-baġit taċ-Ċentru għas-sena finanzjarja 2007 (5), u fir-riżoluzzjoni tiegħu li takkumpanja d-deċiżjoni ta’ kwittanza, inter alia:

                           —

                           innota li l-baġit taċ-Ċentru żdied minn EUR 17 100 000 fl-2006 għal EUR 28 900 000 fl-2007,

                           —

                           innota li, fl-2006, ir-rata ta’ trasferiment kienet ta’ kważi 45 % u li ma sar l-ebda titjib maġġuri fl-2007, meta r-rata kienet qrib it-43 %, sitwazzjoni li wriet id-diffikultajiet li kellu ċ-Ċentru biex jimplimenta l-baġit tiegħu,

                           —

                           innota l-osservazzjoni tal-Qorti tal-Awdituri li l-livell ta’ emendi baġitarji wera nuqqasijiet fil-monitoraġġ tal-implimentazzjoni tal-baġit,

               1.

               Jesprimi s-sodisfazzjon tiegħu bil-ħames sena ta’ suċċess tal-operat taċ-Ċentru; jinnota li l-baġit taċ-Ċentru żdied minn EUR 17 100 000 fl-2006 għal EUR 28 900 000 fl-2007 u għal EUR 40 700 000 fl-2008;

      Prestazzjoni

               2.

               Għaldaqstant, jinnota li ċ-Ċentru kkonsolida l-funzjonijiet tas-saħħa pubblika tiegħu, saħħaħ il-kapaċitajiet tal-programmi tiegħu li jikkonċernaw il-mard speċifikament, kompla jiżviluppa s-sħubiji u tejjeb l-istrutturi maniġerjali tiegħu;

               3.

               Jistieden liċ-Ċentru jistabbilixxi, fit-tabella li għandha tiġi annessa mar-rapport li jmiss lill-Qorti tal-Awdituri, tqabbil bejn l-operazzjonijiet li wettaq matul is-sena ta’ kwittanza eżaminata u dawk li wettaq waqt is-sena finanzjarja ta’ qabel, bil-għan li l-awtorità ta’ kwittanza tkun tista’ tevalwa aħjar il-prestazzjoni taċ-Ċentru minn sena għall-oħra;

      Trasferiment tal-approprjazzjonijiet għas-sena ta’ wara

               4.

               Jinnota li l-Qorti tal-Awdituri tirrimarka li madwar EUR 16 200 000 (li jirrappreżentaw 40 % tal-baġit totali taċ-Ċentru) kellhom jiġu ttrasferiti għas-sena ta’ wara; jinsab imħasseb, għaldaqstant, li din is-sitwazzjoni tmur kontra l-prinċipju tal-annwalità u turi nuqqasijiet fl-ipprogrammar u fl-implimentazzjoni sussegwenti tal-baġit taċ-Ċentru;

               5.

               Jinnota li l-kontijiet taċ-Ċentru għas-sena finanzjarja 2008 juru dħul minn interessi ta’ EUR 313 000 u li, skont ir-Regolament Finanzjarju, kellha titħallas lura lill-Kummissjoni somma ta’ EUR 307 000; jikkonkludi mill-għeluq annwali tal-kontijiet u l-ammont tal-pagamenti tal-interessi li ċ-Ċentru jżomm livelli enormement għolja ta’ riżervi ta’ flus kontanti fuq perjodi twal; jinnota li fil-31 ta’ Diċembru 2008 l-ammont tar-riżervi ta’ flus kontanti taċ-Ċentru kien ta’ EUR 16 705 090,95; jitlob lill-Kummissjoni biex teżamina modi biex tassigura li l-prinċipju ta’ ġestjoni ta’ kontanti abbażi tal-ħtiġijiet stabbilit mill-Artikolu 15(5) tar-Regolament (KE, Euratom) Nru 2343/2002, jiġi implimentat bi sħiħ, u x’tibdil irid isir fl-istrateġija sabiex ir-riżervi ta’ flus kontanti taċ-Ċentru jinżammu permanentament baxxi kemm jista’ jkun;

               6.

               Jieħu nota tal-isforzi taċ-Ċentru biex kmieni fl-2009 jikkonkludi attivitajiet ta’ akkwist u ta’ kuntrattar mibdija fl-2008 bil-għan li jnaqqas il-livell tat-trasferiment;

      Sede taċ-Ċentru

               7.

               Jinsab imħasseb li sal-31 ta’ Diċembru 2008 kien għad m’hemmx ftehim bejn iċ-Ċentru u l-Gvern Svediż dwar is-sede minħabba li kien għad fadal ħafna kwistjonijiet pendenti li kellhom bżonn aktar negozjati; jiġbed l-attenzjoni għall-fatt li, fil-kwittanza tagħha għas-sena finanzjarja 2007, l-awtorità ta’ kwittanza kienet diġà qed tesprimi tħassib dwar l-osservazzjoni tal-Qorti tal-Awdituri li ċ-Ċentru kien nefaq EUR 500 000 fuq xogħlijiet ta’ tiġdid fuq il-binjiet li kien qiegħed jikri bħala s-sede tiegħu, u li, bħal fl-2006, dawn ix-xogħlijiet kienu ġew deċiżi bi ftehim dirett bejn iċ-Ċentru u s-sid tal-bini mingħajr ma ġew speċifikati n-natura tax-xogħlijiet, l-iskadenzi u l-kundizzjonijiet tal-ħlas; madankollu jilqa’ b’sodisfazzjon il-fatt li f’Marzu 2009 ġie konkluż ftehim dwar numri tal-identità personali u jappoġġa l-isforzi li jagħmel iċ-Ċentru biex isib soluzzjonijiet definittivi mal-Gvern Svediż;

               8.

               Ifakkar lill-grupp ta’ ħidma interistituzzjonali dwar l-aġenziji deċentralizzati biex jindirizza din il-kwistjoni minn aspetti ġenerali fid-diskussjonijiet tiegħu;

      Riżorsi umani

               9.

               Jenfasizza li għad hemm nuqqasijiet fl-ippjanar tal-proċeduri ta’ reklutaġġ; jinsab imħasseb, b’mod partikulari, li sal-aħħar tal-2008 kienu mtlew biss 101 post mill-130 awtorizzati;

               10.

               Jinnota l-isforzi magħmula biex tkun implimentata l-organigramma awtorizzata ta’ 130 post tax-xogħol fl-2008; jilqa’ b’sodisfazzjon ir-reklutaġġ ta’ 54 membru tal-persunal addizzjonali (aġenti temporanji, aġenti fuq kuntratt u esperti nazzjonali ssekondati), irriżulta f’101 post okkupat sa tmiem l-2008, ħaġa li se tgħin biex tkun żgurata l-operabilità taċ-Ċentru biex ikun jista’ jwettaq il-kompiti assenjati lilu; jiddispjaċih għall-fatt li 16-il proċedura ta’ reklutaġġ kellha tiġi rreklamata mill-ġdid; jappoġġa l-miżuri taċ-Ċentru għat-titjib tas-sitwazzjoni; jilqa’ b’sodisfazzjon ir-reviżjoni min-naħa taċ-Ċentru tal-organizzazzjoni interna tiegħu;

      Verifika Interna

               11.

               Jiddeplora l-fatt li ċ-Ċentru ma ssodisfax b’mod komprensiv l-obbligu tiegħu li jibgħat lill-awtorità responsabbli mill-kwittanza rapport imħejji mid-Direttur tiegħu li jagħti sommarju tal-għadd ta’ verifiki interni mwettqa mill-awditur intern kif previst fl-Artikolu 72(5) tar-Regolament Finanzajraju ta’ qafas; jagħraf, madankollu, li ċ-Ċentru ta xi informazzjoni dwar is-sitt rakkomandazzjonijiet li għadhom miftuħa, li s-Servizz tal-Verifika Interna tal-Kummissjoni jqis bħala “importanti ħafna”; jinnota li dawn jaffettwaw il-kwalità tat-tmexxija (fir-rigward tal-pariri xjentifiċi, komunikazzjonijiet tas-saħħa u t-tisħiħ tal-proċedura attwali tal-evalwazzjoni urġenti tar-riskju/tat-theddid) u l-implimentazzjoni ta’ standards oħra ta’ kontroll intern (bħall-identifikazzjoni ta’ nuqqasijiet u l-istrutturar tar-Rapport ta’ Attività annwali);

               12.

               Jirreferi, għal osservazzjonijiet oħra li huma ta’ natura orizzontali u li jakkumpanjaw id-Deċiżjoni dwar il-kwittanza, għar-riżoluzzjoni tiegħu tal-5 ta’ Mejju 2010 (6) dwar il-prestazzjoni, il-ġestjoni finanzjarja u l-kontroll tal-aġenziji.

      (1)  ĠU C 304, 15.12.2009, p. 112.

      (2)  ĠU L 248, 16.9.2002, p. 1.

      (3)  ĠU L 142, 30.4.2004, p. 1.

      (4)  ĠU L 357, 31.12.2002, p. 72.

      (5)  ĠU L 255, 26.9.2009, p. 133.

      (6)  Testi adottati, P7_TA(2010)0139 (Ara paġna 241 ta’ dan il-Ġurnal Uffiċjali).


title: 2008/188/KE: Deċiżjoni tal-Kunsill tat- 18 ta' Frar 2008 dwar il-konklużjoni tal-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta’ l-ajru

text:
               5.3.2008

               MT

               Il-Ġurnal Uffiċjali ta’ l-Unjoni Ewropea

               L 60/22

         DEĊIŻJONI TAL-KUNSILL
   tat-18 ta' Frar 2008
   dwar il-konklużjoni tal-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta’ l-ajru
   (2008/188/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 80(2) flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) u l-ewwel subparagrafu ta’ l-Artikolu 300(3) tiegħu,
   Wara li kkunsidra l-proposta tal-Kummissjoni,
   Wara li kkunsidra l-opinjoni tal-Parlament Ewropew (1),
   Billi:

               (1)

               Permezz ta’ deċiżjoni tal-5 ta’ Ġunju 2003, il-Kunsill awtorizza lill-Kummissjoni tiftaħ negozjati ma’ pajjiżi terzi dwar is-sostituzzjoni ta’ ċerti dispożizzjonijiet fi ftehim bilaterali eżistenti bi ftehim Komunitarju.

               (2)

               F’isem il-Komunità, il-Kummissjoni nnegozjat Ftehim mar-Repubblika tal-Maldivi dwar ċerti aspetti tas-servizzi ta’ l-ajru konformement mal-mekkaniżmi u d-direttivi fl-Anness mad-deċiżjoni tal-5 ta’ Ġunju 2003.

               (3)

               Il-Ftehim ġie ffirmat f’isem il-Komunità suġġett għal konklużjoni eventwalment possibbli tiegħu f’data aktar tard, konformement mad-Deċiżjoni tal-Kunsill 2006/695/KE tal-Kunsill (2).

               (4)

               Il-Ftehim għandu jiġi approvat,

         IDDEĊIEDA KIF ĠEJ:
   Artikolu 1
   Il-Ftehim bejn il-Komunità Ewropea u r-Repubblika tal-Maldivi dwar ċerti aspetti tas-servizzi ta’ l-ajru huwa b’dan approvat f’isem il-Komunità.
   Artikolu 2
   Il-President tal-Kunsill huwa b’dan awtorizzat li jinnomina l-persuna jew persuni li jkollhom is-setgħa li jagħmlu n-notifika prevista fl-Artikolu 9(1) tal-Ftehim.

      Magħmula fi Brussell, 18 ta’ Frar 2008.

            Għall-Kunsill

            Il-President

         D. RUPEL

      (1)  Opinjoni tat-12 ta’ Ottubru 2006 (għadha mhijiex pubblikata fil-Ġurnal Uffiċjali).

      (2)  ĠU L 286, 17.10.2006, p. 19.


title: 2012/151/UE: Deċiżjoni tal-Kunsill Ewropew tal- 1 ta’ Marzu 2012 li teleġġi lill-President tal-Kunsill Ewropew

text:
               16.3.2012

               MT

               Il-Ġurnal Uffiċjali tal-Unjoni Ewropea

               L 77/17

         DEĊIŻJONI TAL-KUNSILL EWROPEW
   tal-1 ta’ Marzu 2012
   li teleġġi lill-President tal-Kunsill Ewropew
   (2012/151/UE)
   IL-KUNSILL EWROPEW,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 15(5) tiegħu,
   Billi:

               (1)

               Fl-1 ta’ Diċembru 2009, b’Deċiżjoni tal-Kunsill Ewropew 2009/879/UE (1), is-Sur Herman VAN ROMPUY ġie elett President tal-Kunsill Ewropew għall-perijodu mill-1 ta’ Diċembru 2009 sal-31 ta’ Mejju 2012.

               (2)

               B’konformità mat-Trattat, id-detentur tal-mandat ta’ President tal-Kunsill Ewropew jista’ jerġa jiġi ri elett darba,

         ADOTTA DIN ID-DEĊIŻJONI:
   Artikolu 1
   Is-Sur Herman VAN ROMPUY qiegħed b’dan jerġa’ jiġi ri elett President tal-Kunsill Ewropew għall-perijodu mill-1 ta’ Ġunju 2012 sat-30 ta’ Novembru 2014.
   Artikolu 2
   Din id-Deċiżjoni għandha tiġi nnotifikata lis-Sur Herman VAN ROMPUY mis-Segretarju Ġenerali tal-Kunsill.
   Hija għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, l-1 ta’ Marzu 2012.

            Għall-Kunsill Ewropew

            Il-President

         H. VAN ROMPUY

      (1)  ĠU L 315, 2.12.2009, p. 48.


title: Deċiżjoni tal-Kunsill tal- 20 ta' Mejju 2011 li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali

text:
               28.5.2011

               MT

               Il-Ġurnal Uffiċjali tal-Unjoni Ewropea

               C 159/17

         DEĊIŻJONI TAL-KUNSILL
   tal-20 ta' Mejju 2011
   li taħtar u tissostitwixxi membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Vokazzjonali
   2011/C 159/06
   IL-KUNSILL TAL-UNJONI EWROPEA,
   Wara li kkunsidra r-Regolament tal-Kunsill (KEE) Nru 337/75 tal-10 ta' Frar 1975 li jistabbilixxi ċ-Ċentru Ewropew għall-Iżvilupp ta' Taħriġ Professjonali, u b'mod partikolari l-Artikolu 4 tiegħu (1),
   Wara li kkunsidra n-nomina ppreżentata lill-Kunsill mill-Kummissjoni fil-kategorija tar-rappreżentanti ta' Min iħaddem,
   Billi:

               (1)

               Bid-Deċiżjoni tiegħu tal-14 ta' Settembru 2009 (2), il-Kunsill ħatar il-membri tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-perijodu mit-18 ta' Settembru 2009 sas-17 ta' Settembru 2012.

               (2)

               Is-siġġu ta' membru fuq il-Bord ta' Tmexxija taċ-Ċentru fil-kategorija tar-rappreżentanti ta' Min iħaddem sar vakanti b'riżultat tar-riżenja tas-Sur Juan MENÉNDEZ VALDÉS ÁLVAREZ,

         IDDEĊIEDA KIF ĠEJ:
   Artikolu waħdieni
   Il-persuna li ġejja hija b'dan maħtura membru tal-Bord ta' Tmexxija taċ-Ċentru Ewropew għall-Iżvilupp ta' Taħriġ Professjonali għall-bqija tal-mandat, jiġifieri sas-17 ta' Settembru 2012:

      RAPPREŻENTANTI TA’ ORGANIZZAZZJONIJIET TA' MIN IĦADDEM:

               SPANJA

               Is-Sur Juan Carlos TEJEDA HISADO
               Confederación Española de Organizaciones Empresariales — CEOE

      Magħmul fi Brussell, l-20 ta’ Mejju 2011.

            Għall-Kunsill

            Il-President

         CZENE A.

      (1)  ĠU L 39, 13.2.1975, p. 1.

      (2)  ĠU C 226, 19.9.2009, p. 2.